text:
 |
 52013PC0922
 Pasiūlymas TARYBOS REGLAMENTAS kuriuo įsteigiama bendroji įmonė „Shift2Rail“ /* COM/2013/0922 final - 2013/0445 (NLE) */
 TURINYS
 AIŠKINAMASIS MEMORANDUMAS.................................................................................. 5
 1........... PASIŪLYMO APLINKYBĖS................................................................................... 5
 1.1........ Bendrosios aplinkybės.................................................................................................. 5
 1.2........ Geležinkelių bendrosios
 įmonės steigimo priežastys ir tikslai....................................... 5
 2........... KONSULTACIJŲ SU
 SUINTERESUOTOSIOMIS ŠALIMIS IR POVEIKIO VERTINIMO REZULTATAI............................................................................................................. 7
 2.1........ Konsultacijos su suinteresuotosiomis
 šalimis ir tiriamųjų duomenų naudojimas.......... 7
 2.2........ Poveikio vertinimas....................................................................................................... 7
 3........... TEISINIAI PASIŪLYMO ASPEKTAI..................................................................... 8
 3.1........ Pasiūlymo turinys.......................................................................................................... 8
 3.2........ Teisinis pagrindas.......................................................................................................... 8
 3.3........ Subsidiarumas ir proporcingumas................................................................................. 8
 4........... POVEIKIS BIUDŽETUI............................................................................................ 8
 TARYBOS REGLAMENTAS kuriuo įsteigiama
 bendroji įmonė „Shift2Rail“...................... 10
 FINANSINĖ TEISĖS AKTO PASIŪLYMO
 PAŽYMA....................................................... 22
 1........... PASIŪLYMO (INICIATYVOS)
 STRUKTŪRA..................................................... 22
 1.1........ Pasiūlymo (iniciatyvos)
 pavadinimas.......................................................................... 22
 1.2........ Atitinkama (-os) politikos
 sritis (-ys) VGV / VGB sistemoje..................................... 22
 1.3........ Pasiūlymo (iniciatyvos)
 pobūdis................................................................................. 22
 1.4........ Tikslas (-ai).................................................................................................................. 22
 1.5........ Pasiūlymo (iniciatyvos)
 pagrindas.............................................................................. 22
 1.6........ Trukmė ir finansinis poveikis...................................................................................... 22
 1.7........ Numatytas (-i) valdymo
 būdas (-ai)............................................................................ 22
 2........... VALDYMO PRIEMONĖS....................................................................................... 22
 2.1........ Priežiūros ir
 atskaitomybės taisyklės........................................................................... 22
 2.2........ Valdymo ir kontrolės sistema..................................................................................... 22
 2.3........ Sukčiavimo ir pažeidimų
 prevencijos priemonės........................................................ 22
 3........... NUMATOMAS PASIŪLYMO
 (INICIATYVOS) FINANSINIS POVEIKIS...... 22
 3.1........ Atitinkama (-os)
 daugiametės finansinės programos išlaidų kategorija (-os) ir
 biudžeto išlaidų eilutė (-ės).................................................................................................................................... 22
 3.2........ Numatomas poveikis išlaidoms................................................................................... 22
 3.2.1..... Numatomo poveikio išlaidoms
 suvestinė.................................................................... 22
 3.2.2..... Numatomas poveikis veiklos
 asignavimams............................................................... 22
 3.2.3..... Numatomas poveikis administracinio
 pobūdžio asignavimams.................................. 22
 3.2.4..... Suderinamumas su dabartine daugiamete
 finansine programa................................... 22
 3.2.5..... Trečiųjų šalių
 įnašai..................................................................................................... 22
 3.3........ Numatomas poveikis įplaukoms................................................................................. 22
 1........... PASIŪLYMO (INICIATYVOS)
 STRUKTŪRA..................................................... 23
 1.1........ Pasiūlymo (iniciatyvos)
 pavadinimas.......................................................................... 23
 1.2........ Atitinkama (-os) politikos
 sritis (-ys) VGV / VGB sistemoje..................................... 23
 1.3........ Pasiūlymo (iniciatyvos)
 pobūdis................................................................................. 23
 1.4........ Tikslas (-ai).................................................................................................................. 23
 1.4.1..... Komisijos
 daugiametis (-čiai) strateginis (-iai) tikslas (-ai),
 kurio (-ių) siekiama šiuo pasiūlymu (šia iniciatyva).................................................................................................................................... 23
 1.4.2..... Konkretus (-ūs) tikslas (-ai)
 ir atitinkama VGV / VGB veikla................................... 23
 1.4.3..... Numatomas (-i)
 rezultatas (-ai) ir poveikis.................................................................. 24
 1.4.4..... Rezultatų ir poveikio rodikliai.................................................................................... 24
 1.5........ Programos lygio stebėsena ir
 ataskaitų teikimas remiantis projekto ir darbo paketo duomenimis,
 įskaitant rezultatų kokybės stebėseną remiantis
 pasitenkinimo kriterijų rinkiniu; projekto valdymo stebėsena siekiant
 patikrinti jo bendrą kokybę ir atitiktį strateginei darbo
 programai. Pasiūlymo (iniciatyvos) pagrindas 24
 1.5.1..... Trumpalaikiai arba ilgalaikiai
 poreikiai........................................................................ 24
 1.5.2..... Papildoma ES dalyvavimo nauda............................................................................... 24
 1.5.3..... Panašios patirties išvados............................................................................................ 24
 1.5.4..... Suderinamumas ir galima sąveika
 su kitomis atitinkamomis priemonėmis................. 25
 1.6........ Trukmė ir finansinis poveikis...................................................................................... 26
 1.7........ Numatytas (-i) valdymo
 būdas (-ai)............................................................................ 26
 2........... VALDYMO PRIEMONĖS....................................................................................... 27
 2.1........ Priežiūros ir
 atskaitomybės taisyklės........................................................................... 27
 2.2........ Valdymo ir kontrolės sistema..................................................................................... 27
 2.2.1..... Nustatyta rizika........................................................................................................... 27
 2.2.2..... Vidaus kontrolės sistemos
 nustatymas....................................................................... 27
 2.2.3..... Kontrolės priemonių
 išlaidos ir nauda........................................................................ 27
 2.2.4..... Numatomas klaidų lygis............................................................................................. 28
 2.3........ Sukčiavimo ir pažeidimų
 prevencijos priemonės........................................................ 28
 3........... NUMATOMAS PASIŪLYMO
 (INICIATYVOS) FINANSINIS POVEIKIS...... 29
 3.1........ Atitinkama (-os)
 daugiametės finansinės programos išlaidų kategorija (-os) ir
 biudžeto išlaidų eilutė (-ės).................................................................................................................................... 29
 3.2........ Numatomas poveikis išlaidoms................................................................................... 30
 3.2.1..... Numatomo poveikio išlaidoms
 suvestinė.................................................................... 30
 3.2.2..... Numatomas poveikis veiklos
 asignavimams............................................................... 32
 3.2.3..... Numatomas poveikis administracinio
 pobūdžio asignavimams.................................. 33
 3.2.3.1.. Suvestinė..................................................................................................................... 33
 3.2.3.2.. Numatomi žmogiškųjų
 išteklių poreikiai..................................................................... 35
 3.2.4..... Suderinamumas su dabartine daugiamete
 finansine programa................................... 37
 3.2.5..... Trečiųjų šalių
 įnašai..................................................................................................... 37
 AIŠKINAMASIS
 MEMORANDUMAS
 1. PASIŪLYMO APLINKYBĖS
 1.1. Bendrosios aplinkybės
 Norint pasiekti plačių užmojų
 ES klimato kaitos, energijos tiekimo ir aplinkos apsaugos tikslus reikės,
 kad ateinančiais dešimtmečiais geležinkelių sektorius
 perimtų didelę vis didėjančios transporto paklausos
 dalį. Komisijos 2011 m. baltojoje knygoje „Bendros Europos transporto
 erdvės kūrimo planas“[1]
 pabrėžiama, kaip svarbu sukurti bendrą Europos geležinkelių
 erdvę, kad Europos transporto sistema būtų konkurencingesnė
 ir efektyviau naudotų išteklius. Todėl Komisija priėmė
 Ketvirtojo geležinkelių dokumentų rinkinio pasiūlymus[2], kuriais siekiama
 pašalinti geležinkelių sektoriuje likusias administracines, technines ir
 reguliavimo kliūtis, dėl kurių geležinkelių sektorius
 atsilieka tiek rinkos atvėrimo, tiek sąveikumo srityse. Tačiau
 norint pasiekti svarbiausią tikslą – sukurti geležinkelių vidaus
 rinką ir formuoti našesnį ir kliento poreikiams geriau
 prisitaikiusį sektorių – reikės, kad visoje geležinkelių
 vertės grandinėje atsirastų naujoviškų metodų,
 taikomų verslo modeliams, paslaugoms ir produktams, dėl kurių,
 savo ruožtu, reikės dėti gerokai daugiau pastangų mokslinių
 tyrimų ir inovacijų srityje.
 Vienas pagrindinių 2014–2020 m.
 laikotarpio bendrosios mokslinių tyrimų ir inovacijų programos
 „Horizontas 2020“ tikslų – sustiprinti Europos pramonę
 įgyvendinant veiksmus, kuriais moksliniai tyrimai ir inovacijos remiami
 svarbiausiuose pramonės sektoriuose. Visų pirma, joje numatyta
 sudaryti viešojo ir privačiojo sektorių partnerystės
 susitarimus, pagal kuriuos būtų remiami šie sektoriai ir padedama
 spręsti kai kuriuos svarbiausius Europai kylančius uždavinius. Dar
 2013 m. liepos mėn. paskelbtame investicijų į inovacijas
 dokumentų rinkinyje[3]
 Komisija jau pateikė keletą teisės aktų pasiūlymų
 dėl viešojo ir privačiojo sektorių partnerystės
 susitarimų, kurie turi būti sudaryti pagal bendrąją
 programą „Horizontas 2020“ ir kuriais įsteigiamos bendrosios
 įmonės, siekiant įvairiuose pramonės sektoriuose
 įgyvendinti jungtines technologijų iniciatyvas. Šis pasiūlymas
 visiškai atitinka investicijų į inovacijas dokumentų rinkinyje
 išdėstytą požiūrį į jungtinių technologijų
 iniciatyvų bendrąsias įmones.
 1.2. Geležinkelių bendrosios įmonės steigimo
 priežastys ir tikslai
 Pagrindinis ES transporto politikos tikslas –
 Europos geležinkelių sektoriaus atgaivinimas, kad geležinkeliai
 galėtų sėkmingai konkuruoti su kitų rūšių
 transportu. Naujos technologijos gali labai padėti modernizuoti Europos geležinkelius
 kartu sumažinant veiklos ir infrastruktūros išlaidas ir Europos
 geležinkelio tiekimo pramonei atveriant naujų verslo galimybių.
 Pastaraisiais dešimtmečiais skirtos didelės investicijos į ES
 geležinkelių sektoriaus mokslinius tyrimus ir inovacijas padėjo
 Europos geležinkelio tiekimo pramonei išlikti pasaulinės geležinkelių
 rinkos lydere, ypač sukūrus greituosius traukinius, Europos
 geležinkelių eismo valdymo sistemą (ERTMS), automatizuotas metro
 sistemas ir t. t. Vis dėlto Komisijos neseniai atlikto geležinkelio
 tiekimo pramonės konkurencingumo tyrimo[4]
 duomenimis, Azija pamažu lenkia Europą ir tampa didžiausia geležinkelio
 tiekimo rinka visų pirma dėl tokiose šalyse kaip Kinija ir
 Korėja smarkiai išaugusių investicijų į mokslinius tyrimus
 ir inovacijas.
 Tačiau geležinkelių sektoriaus moksliniai
 tyrimai ir inovacijos nukenčia nuo šių svarbiausių rinkos ir
 sistemos trūkumų, dėl kurių pateisinama viešoji
 intervencija:
 ·
 dėl nacionalinių standartų ir
 veiklos sistemų įvairovės labai sudėtingas produktų pritaikymo
 procesas;
 ·
 dėl riboto arba nekoordinuojamo visos
 geležinkelių vertės grandinės dalyvių dalyvavimo ir
 geležinkelių posistemių sąsajų sudėtingumo
 trūksta visos sistemos lygmens požiūrio į inovacijas;
 ·
 nedaug privačių investicijų į
 mokslinius tyrimus bei inovacijas ir ribotas inovacijų paplitimas rinkoje
 dėl nedidelės veiklos pelno maržos ir finansavimo spragų visame
 inovacijų cikle;
 ·
 didesnė finansinė rizika dėl
 investicijų kapitalo intensyvumo ir ilgo produktų gyvavimo ciklo.
 Atsižvelgiant į šias problemas
 siūloma taikyti suderintą ES požiūrį į
 geležinkelių sektoriaus mokslinius tyrimus ir inovacijas ir įsteigti
 bendrąją įmonę taip padedant sukurti bendrą Europos
 geležinkelių erdvę ES geležinkelių sektoriaus konkurencingumui
 didinti kitų rūšių transporto ir užsienio šalių
 konkurencijos atžvilgiu.
 Pagrindiniai siūlomos geležinkelių bendrosios
 įmonės tikslai yra:
 ·
 palengvinti bendros vizijos plėtotę ir
 strateginės darbotvarkės rengimą;
 ·
 Europos mokslinių tyrimų ir
 inovacijų srityje plėtoti programinį principą, kurio
 taikymo laukas būtų toks platus, kad apimtų visus potencialius
 partnerius;
 ·
 sudaryti kritinę masę, kad būtų
 pasiektas reikiamas mastas ir aprėptis;
 ·
 užtikrinti, kad vieši ir privatūs ištekliai
 būtų naudojami veiksmingai.
 Konkrečiau, kurdama, integruodama,
 demonstruodama ir tvirtindama naujoviškas technologijas ir sprendimus
 riedmenų, infrastruktūros ir eismo valdymo sistemų srityse
 bendroji įmonė padės paspartinti ir palengvinti
 technologinių laimėjimų įsitvirtinimą rinkoje,
 kurį galima įvertinti remiantis, inter alia, tokiais
 kiekybiniais veiklos rodikliais:
 ·
 išlaidos per gyvavimo ciklą ir
 konkurencingumas – apibrėžta kaip visų geležinkelių transporto
 išlaidų sumažinimas: sumažinamos naudotojų patiriamos išlaidos ir
 valstybės subsidijos mokesčių mokėtojams;
 ·
 pajėgumas ir naudotojų poreikiai –
 apibrėžta kaip traukinių, metro ar tramvajų dažnumas per
 valandą konkrečiame maršrute, taip pat traukinių talpos veiksnys
 renkantis keleivių ir krovinių vežimą traukiniu;
 ·
 patikimumas ir paslaugos kokybė – apibrėžta
 kaip atvykimo laiku gerinimas, kuris atspindi traukinių naudotojų
 išsakytą didesnio punktualumo poreikį, ir kartu turi įtakos
 investavimo į naujus traukinių parkus poreikiams, nes
 reikėtų mažiau patikimų geležinkelių transporto
 priemonių.
 Be to, šie laimėjimai padės
 pašalinti likusias technines kliūtis, dėl kurių
 geležinkelių sektorius atsilieka sąveikumo ir efektyvumo prasme, ir
 sumažinti neigiamus išorės veiksnius, siejamus su geležinkelių
 transportu.
 Remiantis geležinkelių pramonės
 tyrimais, bendros mokslinių tyrimų ir inovacijų pastangos
 (800 mln. EUR – 1 mlrd. EUR), skirtos gerai apibrėžtai
 viešojo ir privačiojo sektorių partnerystės struktūrai,
 leistų iki 50 proc. sumažinti gyvavimo ciklo išlaidas, iki 100
 proc. padidinti traukinių talpą ir iki 50 proc. padidinti
 skirtingų geležinkelių rinkos segmentų patikimumą.
 2. KONSULTACIJŲ SU SUINTERESUOTOSIOMIS ŠALIMIS IR
 POVEIKIO VERTINIMO REZULTATAI
 2.1. Konsultacijos su suinteresuotosiomis šalimis ir
 tiriamųjų duomenų naudojimas
 Buvo surengtos išsamios konsultacijos su
 suinteresuotosiomis šalimis. 2013 m. birželio 28 d. pradėtos atviros
 konsultacijos internetu. Jos vyko 12 savaičių (iki 2013 m.
 rugsėjo 19 d.), ir visos suinteresuotosios šalys turėjo galimybę
 pareikšti savo nuomonę. Gauti 372 atsakymai, įskaitant 152 atsakymus
 iš piliečių ir 220 – iš organizacijų ar institucijų
 atstovų. Atsakymų sulaukta iš 24 skirtingų ES šalių,
 todėl pakankamai atstovaujama visai ES. 60 proc. atsakymų sulaukta
 iš penkių šalių, kurios dabar gauna didžiausią dalį esamo
 ES finansavimo moksliniams tyrimams geležinkelių sektoriuje –
 Prancūzijos, Ispanijos, Italijos, Vokietijos ir Jungtinės
 Karalystės.
 Didžioji dalis respondentų buvo
 privačios bendrovės (42 proc.), mokslinių tyrimų
 organizacijos ir universitetai (21,8 proc.), pramonės asociacijos ir
 prekybos rūmai (11,5 proc.), MVĮ (10 proc.) ir valdžios
 institucijos (5,5 proc.). Likę – NVO, savarankiškai dirbantys asmenys
 ir kt. Daugiausia respondentų buvo iš geležinkelio tiekimo pramonės
 (riedmenų, transporto priemonių sudedamųjų dalių,
 konstravimo ir statybos įmonių) ir tik 5 proc. atsakymų iš
 infrastruktūros valdytojų ir 4 proc. – iš geležinkelio
 įmonių.
 Be šių konsultacijų internetu vyko
 atskiri susitikimai su sektorių atstovais.
 2013 m. rugsėjo 12 d. surengtas susitikimas,
 kuriame dalyvavo 85 suinteresuotųjų šalių atstovai. Daugiau
 informacijos apie šį konsultacijų procesą galima rasti poveikio
 vertinimo V priede.
 2.2. Poveikio vertinimas
 Komisija atliko siūlomo reglamento
 poveikio vertinimą, kuris pridedamas prie pasiūlymo. Poveikio
 vertinime išanalizuotos įvairios būsimos mokslinių tyrimų
 ir inovacijų veiklos geležinkelių sektoriuje vykdymo galimybės,
 įskaitant bendrai atliekamų mokslinių tyrimų tęsimą,
 sutartinės viešojo ir privačiojo sektorių partnerystės
 įsteigimą, institucinės viešojo ir privačiojo sektorių
 partnerystės įsteigimą bendrosios įmonės forma arba
 Europos geležinkelio agentūros atliekamą mokslinių tyrimų
 ir inovacijų veiklos koordinavimą. Poveikio vertinime padaryta
 išvada, kad, nepaisant ilgesnio įsteigimo laiko, atsižvelgiant į
 patirtį, įgytą šiuo metu veikiančioms bendrosioms
 įmonėms vykdant veiklą, įsteigus bendrąją
 įmonę būtų sukurta tinkamiausia būsimos mokslinių
 tyrimų ir inovacijų veiklos geležinkelių sektoriuje valdymo
 struktūra.
 Didžiausi bendrosios įmonės
 privalumai – už mokslinių tyrimų ir inovacijų veiklos
 geležinkelių sektoriuje koordinavimą, programavimą ir
 vykdymą būtų atsakinga viena tam skirta administracinė
 struktūra ir taip būtų užtikrintas didesnis mokslinių
 tyrimų ir inovacijų pastangų tęstinumas ir mažesnis
 suskaidymas. Glaudžiai bendradarbiaujant su visais rinkos dalyviais parengus
 strateginį ilgalaikį planą ir išsamias darbo programas bus
 užtikrinta būsimų mokslinių tyrimų bei projektų
 kokybė ir aktualumas siekiant remti geležinkelių sektoriaus
 konkurencingumą. Kadangi Komisija atliks pagrindinį vaidmenį,
 bus užtikrintas mokslinių tyrimų ir inovacijų strategijos
 suderinamumas su tikslu sukurti bendrą Europos geležinkelių erdvę.
 Dėl stabilaus bendrosios įmonės pobūdžio ir tvirtų,
 teisiškai privalomų ES ir pramonės partnerių
 įsipareigojimų bus užtikrintas stipresnis sverto poveikis, negu
 pasirinkus kurią nors kitą galimybę. Bendroji įmonė
 taip pat užtikrina platų ir proporcingą suinteresuotųjų
 šalių dalyvavimą, nes narystės sąlygos ir patariamosios
 funkcijos valdomos lanksčiai ir skaidriai.
 Remiantis viešų konsultacijų
 rezultatais, bendroji įmonė – palankiausiai vertinama galimybė.
 Manoma, kad ji beveik dukart veiksmingesnė už bet kurią kitą
 galimybę (keturi iš penkių respondentų mano, kad ji
 būtų veiksminga arba labai veiksminga sprendžiant nustatytas
 problemas).
 3. TEISINIAI PASIŪLYMO ASPEKTAI
 3.1. Pasiūlymo turinys
 Šiuo pasiūlymu
 siūloma įsteigti bendrąją įmonę „Shift2Rail“
 (toliau – bendroji įmonė S2R) pagal Sutarties dėl Europos
 Sąjungos veikimo (SESV) 187 straipsnį. Bendrajai įmonei S2R bus
 taikomos standartinės 2013 m. liepos mėn. pateiktų
 pasiūlymų dėl penkių jungtinės technologijų
 iniciatyvos bendrųjų įmonių nuostatos. Tačiau
 tikimasi, kad bendrojoje įmonėje S2R valdžios institucijų
 vaidmuo bus svarbesnis, negu jungtinės technologijų iniciatyvos
 bendrųjų įmonių atveju, nes jos pagrindinis tikslas –
 padėti sukurti bendrą Europos geležinkelių erdvę,
 todėl bendrosios įmonės S2R valdymo struktūra bus kitokia.
 Bendroji įmonė S2R turėtų
 būti įsteigta laikotarpiui, kurio pabaiga – 2024 m. gruodžio
 31 d. Ją įsteigs Europos Komisijos atstovaujama Sąjunga ir
 kiti nei Sąjunga nariai steigėjai, išvardyti šio reglamento II priede.
 Bendrosios įmonės S2R veiklą kartu finansuos Sąjunga ir
 kiti nei Sąjunga bendrosios įmonės S2R nariai.
 3.2. Teisinis pagrindas
 Teisinis pasiūlymo pagrindas – SESV 187
 straipsnis. Bus taikomos bendrosios programos „Horizontas 2020“ dalyvavimo ir
 sklaidos taisyklės.
 3.3. Subsidiarumas ir proporcingumas
 Vykdant nacionalines programas negalima
 tinkamai pasiekti pasiūlymo tikslų, nes dėl šio uždavinio masto
 nė viena valstybė narė nėra pajėgi įgyvendinti jo
 savarankiškai. Nacionalinės programos viena nuo kitos labai skiriasi.
 Kadangi programos yra fragmentiškos ir kartais sutampa, reikia imtis
 efektyvesnių veiksmų ES lygmeniu. Labiau tikėtina, kad jas
 pavyktų įgyvendinti sutelkiant ir koordinuojant mokslinių
 tyrimų bei inovacijų veiklą ES lygmeniu, atsižvelgiant į
 plėtotinos infrastruktūros bei technologijų tarptautinį
 pobūdį ir poreikį sukaupti pakankamai išteklių. ES
 intervencija padės racionalizuoti mokslinių tyrimų programas ir
 užtikrinti plėtojamų sistemų sąveikumą ne tik bendrais
 ikinormatyviniais tyrimais, padedančiais rengti standartus, bet ir de
 facto standartių kūrimu, kuri bus įgyvendinta tyrėjams
 glaudžiai bendradarbiaujant ir vykdant tarptautinius demonstravimo projektus.
 Šis standartų kūrimas atvers platesnę rinką ir skatins
 konkurenciją. Pagal proporcingumo principą šio reglamento nuostatomis
 neviršijama to, kas būtina nurodytiems tikslams pasiekti.
 4. POVEIKIS BIUDŽETUI
 Didžiausias Sąjungos finansinis
 įnašas iniciatyvai „Shift2Rail“ yra 450 mln. EUR[5] (įskaitant ELPA
 įnašus), kuris mokamas iš Sąjungos bendrojo biudžeto asignavimų,
 skirtų „Horizontas 2020“ specialiajai programai, kuria įgyvendinama
 bendroji programa „Horizontas 2020“. Šis įnašas bus skirtas iš
 lėšų, skirtų ramsčio „Visuomenės uždaviniai“
 uždaviniui sukurti pažangų, ekologišką ir integruotą
 transportą[6].
 Į šią sumą įtraukti 52 mln. EUR, kurie buvo atidėti
 bendrai atliekamai mokslinių tyrimų veiklai geležinkelių
 sektoriuje pagal bendrosios programos „Horizontas 2020“ 2014–2015 m. transporto
 srities darbo programą finansuoti, kol nepradės veikti bendroji įmonė
 S2R. Šia bendrai atliekama mokslinių tyrimų veikla bus remiamasi
 vykdant mokslinių tyrimų ir inovacijų veiklą, kurią
 finansuos bendroji įmonė S2R. Bendroji įmonė S2R gali
 perimti šios veiklos ir atitinkamo biudžeto, kaip ir visų sumų,
 kurios nebuvo panaudotos paskelbus kvietimus teikti paraiškas, valdymą,
 kai tik ji turės veiklos pajėgumų savo biudžetui vykdyti.
 Pramonės įnašas bus ne mažesnis, negu Sąjungos skirtos
 lėšos veiklos išlaidoms padengti.
 Bendrosios įmonės S2R
 administracinės išlaidos neviršija 27 mln. EUR per bendrosios įmonės
 S2R veiklos laikotarpį. Šios išlaidos lygiomis dalimis bus dengiamos
 Sąjungos ir kitų nei Sąjunga bendrosios įmonės S2R
 narių finansiniais įnašais[7].
 2013/0445 (NLE)
 Pasiūlymas
 TARYBOS REGLAMENTAS
 kuriuo
 įsteigiama bendroji įmonė „Shift2Rail“
 EUROPOS SĄJUNGOS TARYBA,
 atsižvelgdama į Sutartį dėl
 Europos Sąjungos veikimo, ypač į jos 187 straipsnį ir
 188 straipsnio pirmą pastraipą,
 atsižvelgdama į Europos Komisijos
 pasiūlymą,
 atsižvelgdama į Europos Parlamento
 nuomonę[8],
 atsižvelgdama į Ekonomikos ir socialinių
 reikalų komiteto nuomonę[9],
 kadangi:
 (1) strategijoje „Europa 2020“[10] akcentuojamas poreikis
 sudaryti palankias sąlygas investicijoms į žinias ir inovacijas,
 įskaitant ekologines inovacijas, kad Sąjungoje būtų
 pasiektas pažangus, tvarus ir integracinis augimas;
 (2) 2011 m. kovo 28 d. priimtoje
 baltojoje knygoje „Bendros Europos transporto erdvės kūrimo planas“
 (toliau – 2011 m. baltoji knyga)[11]
 pabrėžiama, kaip svarbu sukurti bendrą Europos geležinkelių
 erdvę, kad Sąjungos transporto sistema būtų konkurencingesnė
 ir efektyviau naudotų išteklius, ir spręsti svarbiausias
 visuomenės problemas, tokias kaip didėjantys eismo srautai,
 spūstys, energijos tiekimo saugumas ir klimato kaita. Be to, joje
 teigiama, kad įgyvendinant šią strategiją itin svarbios bus inovacijos,
 ir kad ES moksliniai tyrimai turi apimti visą mokslinių tyrimų
 ir inovacijų bei jų diegimo ciklą didžiausią
 dėmesį skiriant perspektyviausioms technologijoms ir suburiant visus
 proceso dalyvius;
 (3) 2013 m. ... Europos
 Parlamento ir Tarybos reglamento (ES) Nr. .../2013, kuriuo sukuriama
 2014–2020 m. laikotarpio bendroji mokslinių tyrimų ir inovacijų
 programa „Horizontas 2020“ (bendroji programa „Horizontas 2020“)[12], tikslas – užtikrinti
 didesnį mokslinių tyrimų ir inovacijų poveikį,
 sujungiant ES ir privačiojo sektoriaus lėšas sudarant viešojo ir
 privačiojo sektorių partnerystės (VPSP) susitarimus
 pagrindinėse srityse, kuriose moksliniai tyrimai ir inovacijos gali
 padėti siekti platesnių Sąjungos konkurencingumo tikslų ir
 spręsti visuomenės uždavinius. Sąjunga gali dalyvauti tuose
 partnerystės susitarimuose mokėdama finansinius įnašus
 bendrosioms įmonėms, įsteigtoms remiantis Sutarties 187
 straipsniu;
 (4) kaip numatyta 2013 m...
 Tarybos sprendime (ES) Nr. .../2013 dėl specialiosios programos, kuria
 įgyvendinamas „Horizontas 2020“ (2014–2020 m.)[13], pagal
 bendrąją programą „Horizontas 2020“ įsteigtoms bendrosioms
 įmonėms parama gali būti teikiama tame sprendime nurodytomis
 sąlygomis;
 (5) Komisijos komunikate Europos
 Parlamentui, Tarybai, Europos ekonomikos ir socialinių reikalų
 komitetui ir Regionų komitetui „Viešojo ir privačiojo sektorių
 partnerystė pagal programą „Horizontas 2020“. Veiksminga
 inovacijų ir augimo Europoje skatinimo priemonė“[14] nustatyta konkreti
 remtina viešojo ir privačiojo sektorių partnerystė, tarp jų
 – penkios jungtinių technologijų iniciatyvų bendrosios
 įmonės ir bendroji įmonė SESAR (Bendro Europos dangaus oro
 eismo valdymo moksliniai tyrimai) bendroji įmonė. Be to,
 atsižvelgiant į mokslinių tyrimų ir inovacijų srities
 pastangų, reikalingų siekiant stiprinti ES pirmavimą
 geležinkelio technologijų srityje, mastą ir politikos poreikį
 sukurti bendrą Europos geležinkelių erdvę, jame raginama
 įsteigti geležinkelių sektoriaus bendrąją įmonę;
 (6) Komisijos komunikate Europos
 Parlamentui, Tarybai, Europos ekonomikos ir socialinių reikalų
 komitetui ir Regionų komitetui „Ketvirtasis geležinkelių
 dokumentų rinkinys. Bendros Europos geležinkelių erdvės
 sukūrimas Europos konkurencingumui ir augimui skatinti“[15] (toliau – Ketvirtasis
 geležinkelių dokumentų rinkinys) pabrėžiama, kad reikalinga
 geležinkelių sektoriaus bendroji įmonė, kuri padėtų
 plėtoti geležinkelius kaip transporto rūšį skatinant esmines
 keleivinių riedmenų, krovinių vežimo, eismo valdymo sistemų
 ir geležinkelio infrastruktūros inovacijas. Jame akcentuojama, kaip svarbu
 sukūrus bendrą rinką geležinkelių sektoriuje racionaliau
 panaudoti ribotas viešąsias lėšas, ir raginama laikytis europiškesnio
 požiūrio, kad būtų paskatinta vietoj kelių ir oro
 transporto rinktis geležinkelių transportą;
 (7) bendroji įmonė
 „Shift2Rail“ (toliau – bendroji įmonė S2R) turėtų būti
 viešojo ir privačiojo sektorių partnerystė, kurios tikslas –
 skatinti ir geriau koordinuoti Sąjungos investicijas į mokslinius
 tyrimus ir inovacijas geležinkelių sektoriuje siekiant paspartinti ir
 palengvinti perėjimą prie labiau integruotos, veiksmingesnės,
 tvaresnės ir patrauklesnės ES geležinkelių rinkos atsižvelgiant
 į geležinkelių sektoriaus įmonių poreikius ir bendrą
 tikslą sukurti bendrą Europos geležinkelių erdvę. Visų
 pirma bendroji įmonė S2R turėtų padėti siekti 2011 m.
 baltojoje knygoje ir Ketvirtajame geležinkelių dokumentų rinkinyje
 nustatytų konkrečių tikslų, pvz.: didinti efektyvumą
 siekiant teigiamo poveikio viešiesiems finansams, labai padidinti arba
 atnaujinti geležinkelių tinklo pajėgumą, kad geležinkeliai
 galėtų efektyviai konkuruoti ir perimti gerokai didesnę
 keleivių ir krovinių transporto dalį, pagerinti
 geležinkelių paslaugų kokybę tenkinant geležinkelių
 keleivių ir ekspeditorių poreikius, pašalinti technines kliūtis,
 dėl kurių sektorius atsilieka sąveikumo prasme, ir sumažinti
 neigiamus išorės veiksnius, siejamus su geležinkelių transportu.
 Bendrosios įmonės S2R pažanga, padaryta siekiant šių
 tikslų, turėtų būti vertinama remiantis pagrindiniais
 veiklos rodikliais;
 (8) bendrosios įmonės
 S2R organizavimo ir veiklos taisyklės turėtų būti
 nustatytos bendrosios įmonės S2R įstatuose, kurie yra šio
 reglamento dalis;
 (9) bendrąją
 įmonę S2R turėtų įsteigti Komisijos atstovaujama
 Sąjunga ir II priede išvardyti kiti nei Sąjunga nariai
 steigėjai, kurie priima šio reglamento I priede nustatytus įstatus.
 Šie kiti nei Sąjunga nariai steigėjai yra finansiškai patikimi
 pavieniai juridiniai subjektai, turintys finansinių galimybių ir po
 intensyvių konsultacijų su suinteresuotosiomis šalimis raštu
 sutikę skirti nemažą finansinį įnašą mokslinių
 tyrimų veiklai bendrosios įmonės S2R veiklos srityje vykdyti
 remiantis gerai pritaikyta viešojo ir privačiojo sektorių
 partnerystės pobūdžiui struktūra;
 (10) esminė S2R iniciatyvos
 sudėtinė dalis yra aktyvus pramonės sektoriaus dalyvavimas.
 Todėl labai svarbu, kad pramonės įnašas būtų ne
 mažesnis, negu iniciatyvai S2R skirtos viešosios lėšos. Nariais gali tapti
 kiti viešieji ar privatūs subjektai, kurie nori skirti reikiamų
 išteklių, kad būtų vykdoma mokslinių tyrimų ir
 inovacijų veikla bendrosios įmonės S2R veiklos srityje;
 (11) bendrosios įmonės
 S2R tikslas yra valdyti iniciatyvos S2R mokslinių tyrimų vykdymo,
 diegimo ir tvirtinimo veiklą naudojant jos narių suteiktą
 viešojo ir privačiojo sektorių finansavimą ir pasinaudojant
 vidaus bei išorės techniniais ištekliais. Ji nustato naujas
 suinteresuotųjų šalių iš visos geležinkelių sektoriaus
 vertės grandinės ir iš netradicinio geležinkelių sektoriaus
 bendradarbiavimo formas, kurios yra suderinamos su konkurencijos
 taisyklėmis, ir pasinaudoja Europos geležinkelio agentūros patirtimi
 ir praktinėmis žiniomis su sąveikumu ir sauga susijusiais klausimais;
 (12) kad pasiektų savo
 tikslus, bendroji įmonė S2R turėtų nariams teikti
 finansinę paramą, ypač dotacijų forma ir pačiomis
 tinkamiausiomis priemonėmis, pavyzdžiui, organizuoti pirkimą arba
 teikti dotacijas remiantis kvietimais teikti pasiūlymus;
 (13) bendroji įmonė S2R
 turėtų veikti skaidriai, savo atitinkamiems organams teikdama
 visą aktualią turimą informaciją ir atitinkamai
 propaguodama savo veiklą;
 (14) bendrosios įmonės
 S2R vykdoma veikla daugiausia yra mokslinių tyrimų ir inovacijų
 veikla. Todėl Sąjungos finansavimas turėtų būti
 skiriamas iš bendrosios programos „Horizontas 2020“. Siekdama didžiausio
 poveikio, bendroji įmonė S2R turėtų plėtoti
 glaudžią sąveiką su kitomis Sąjungos programomis ir
 finansavimo priemonėmis, tokiomis kaip Europos infrastruktūros
 tinklų priemonė, Europos struktūriniai ir investicijų
 fondai arba rizikos pasidalijimo finansinė priemonė;
 (15) kitų nei Sąjunga
 narių įnašai turėtų būti nustatomi narystės
 susitarime su bendrąja įmone S2R. Šie įnašai neturėtų
 būti skiriami vien tik administracinėms bendrosios įmonės
 S2R išlaidoms padengti ir bendram finansavimui, reikalingam norint
 įgyvendinti bendrosios įmonės S2R remiamą mokslinių
 tyrimų ir inovacijų veiklą. Jų įnašai turėtų
 būti susiję ir su jų atliekama papildoma veikla siekiant
 užtikrinti didesnį sverto poveikį. Šia papildoma veikla
 turėtų būti prisidedama prie platesnės iniciatyvos S2R;
 (16) dalyvavimas
 netiesioginėje veikloje, kurią finansuoja bendroji įmonė
 S2R, turėtų atitikti 2013 m. ... Europos Parlamento ir Tarybos
 reglamentą (ES) Nr.../2013, kuriuo nustatomos bendrosios mokslinių
 tyrimų ir inovacijų programos „Horizontas 2020“ (2014–2020 m.)
 dalyvavimo ir sklaidos taisyklės[16];
 (17) Sąjungos finansinis
 įnašas bendrajai įmonei S2R turėtų būti valdomas pagal
 patikimo finansų valdymo principą ir atitinkamas netiesioginio
 valdymo taisykles, nustatytas Europos Parlamento ir Tarybos reglamente (ES,
 Euratomas) Nr. 966/2012[17]
 ir Komisijos deleguotajame reglamente (ES) Nr. 1268/2012[18];
 (18) Sąjungos lėšų
 gavėjų pagal šį reglamentą auditas turėtų
 būti atliekamas taip, kad sumažėtų administracinė našta,
 laikantis Reglamento (ES) Nr. .../2013 [bendroji programa
 „Horizontas 2020“];
 (19) Sąjungos ir kitų
 bendrosios įmonės S2R narių finansiniai interesai per visą
 išlaidų ciklą turėtų būti saugomi proporcingomis
 priemonėmis, įskaitant pažeidimų prevenciją, aptikimą
 ir tyrimą, prarastų, neteisingai išmokėtų ar netinkamai
 panaudotų lėšų susigrąžinimą ir, kai tinka, taikant
 administracines ir finansines sankcijas pagal Reglamentą (ES, Euratomas)
 Nr. 966/2012;
 (20) Komisijos vidaus auditoriui
 bendrosios įmonės S2R atžvilgiu turėtų būti suteikti
 tokie patys įgaliojimai kaip ir Komisijos atžvilgiu;
 (21) pagal Sutarties 287 straipsnio
 1 dalį Sąjungos įsteigtų įstaigų, organų ar
 agentūrų steigimo dokumente gali būti draudžiama Audito
 Rūmams tikrinti tų įstaigų, organų ar agentūrų
 visų pajamų ir išlaidų sąskaitas. Pagal Reglamento (ES,
 Euratomas) Nr. 966/2012 60 straipsnio 5 dalį Reglamento (ES,
 Euratomas) Nr. 966/2012 209 straipsnyje nurodytų įstaigų
 sąskaitas turi patikrinti nepriklausoma audito įstaiga, kuri pateikia
 nuomonę, inter alia, ar apskaita yra patikima, o pagrindinės
 operacijos – teisėtos ir tvarkingos. Siekiu išvengti dvigubo
 sąskaitų patikrinimo pateisinama tai, kad tikrinti bendrosios
 įmonės S2R sąskaitų Audito Rūmai neturėtų;
 (22) siekiant palengvinti
 bendrosios įmonės S2R įsteigimą, Komisija turėtų
 būti atsakinga už jos įsteigimą ir pradinę veiklą iki
 tol, kol bendroji įmonė S2R turės veiklos pajėgumų
 savo biudžetui vykdyti;
 (23) kadangi bendrosios
 įmonės S2R tikslų – visoje Sąjungoje stiprinti
 pramonės mokslinius tyrimus ir inovacijas – valstybės narės
 negali deramai pasiekti ir tų tikslų siekti būtų geriau
 Sąjungos lygmeniu, tokiu būdu išvengiant dubliavimosi, išlaikant
 kritinę masę ir užtikrinant efektyviausią viešojo finansavimo
 panaudojimą, laikydamasi Europos Sąjungos sutarties 5 straipsnyje
 nustatyto subsidiarumo principo Sąjunga gali patvirtinti priemones. Pagal
 tame straipsnyje nustatytą proporcingumo principą šiuo Reglamentu
 neviršijama to, kas būtina nurodytiems tikslams pasiekti,
 PRIĖMĖ ŠĮ
 REGLAMENTĄ:
 1 straipsnis. Įsteigimas
 1. Siekiant koordinuoti ir
 valdyti Sąjungos investicijas į mokslinius tyrimus ir inovacijas
 Europos geležinkelių sektoriuje, šiuo reglamentu įsteigiama bendroji
 įmonė (toliau – bendroji įmonė „Shift2Rail“ arba bendroji įmonė
 S2R), kaip apibrėžta Sutarties 187 straipsnyje, kuri veiks iki 2024
 m. gruodžio 31 d. imtinai.
 2. Bendroji įmonė S2R
 yra įstaiga, kuriai pavesta įgyvendinti Europos Parlamento ir Tarybos
 reglamento (ES, Euratomas) Nr. 966/2012[19]
 209 straipsnyje nurodytą viešojo ir privačiojo sektorių partnerystę.
 3. Bendroji įmonė S2R
 – juridinis asmuo. Kiekvienoje valstybėje narėje ji naudojasi
 plačiausiu pagal tos valstybės teisę juridiniams asmenims
 suteikiamu teisnumu. Ji gali įsigyti kilnojamojo bei nekilnojamojo turto
 arba juo disponuoti ir gali dalyvauti teismo procesuose.
 4. Bendrosios įmonės
 S2R buveinė yra Briuselyje, Belgijoje.
 5. Bendrosios įmonės
 S2R įstatai pateikti I priede.
 2 straipsnis. Tikslai
 1. Bendrosios įmonės
 S2R bendrieji tikslai:
 (a)
 padėti įgyvendinti 2013 m. ... Europos
 Parlamento ir Tarybos reglamentą (ES) Nr. .../2013, kuriuo sukuriama
 bendroji mokslinių tyrimų ir inovacijų programa „Horizontas
 2020“, ypač 2013 m. ... Tarybos sprendimo Nr. .../2013/ES, kuriuo
 sukuriama specialioji programa „Horizontas 2020“, veiklos ramsčio
 „Visuomenės uždaviniai“ uždavinio sukurti pažangų, ekologišką ir
 integruotą transportą, dalį;
 (b)
 taikant visapusišką ir suderintą ES
 požiūrį į geležinkelių sektoriaus ir jos naudotojų
 mokslinių tyrimų ir inovacijų poreikį padėti sukurti
 bendrą Europos geležinkelių erdvę, greičiau ir pigiau
 pereiti prie patrauklesnės, konkurencingesnės, efektyvesnės ir
 tvaresnės Europos geležinkelių sistemos ir nuo kelių ir oro
 transporto pereiti prie geležinkelių transporto. Šis požiūris
 taikomas riedmenims, infrastruktūrai ir eismo valdymui krovinių ir
 keleivių tolimojo susisiekimo, regioninio, vietinio ir miesto vežimo
 rinkos segmentuose, taip pat geležinkelių ir kitų rūšių
 transporto įvairiarūšio vežimo sąsajoms pateikiant naudotojams
 integruotą sprendimą, apimantį visą jų kelionę
 geležinkeliu ir visus transporto poreikius – nuo pagalbos atliekant
 operaciją iki pagalbos kelionės metu;
 (c)
 parengti strateginį S2R pagrindinį
 planą (toliau – S2R pagrindinis planas) ir užtikrinti efektyvų bei
 veiksmingą jo įgyvendinimą, kaip nurodyta I priede pateiktų
 įstatų 1 punkto 4 dalyje;
 (d)
 būti pagrindiniu informacijos apie
 Sąjungos lygmeniu finansuojamos su geležinkeliais susijusių
 mokslinių tyrimų ir inovacijų veiklos punktu, užtikrinančiu
 projektų koordinavimą ir visoms suinteresuotosioms šalims
 teikiančiu svarbią informaciją;
 (e)
 aktyviai skatinti visų atitinkamų
 suinteresuotųjų šalių iš visos geležinkelių sektoriaus
 vertės grandinės ir iš netradicinio geležinkelių sektoriaus,
 ypač geležinkelio įrangos (tiek riedmenų, tiek traukinių
 kontrolės sistemų) gamintojų ir jų tiekimo grandinės,
 infrastruktūros valdytojų, geležinkelių veiklos (ir
 keleivių, ir krovinių vežimo) vykdytojų, geležinkelių
 transporto priemones nuomojančių bendrovių sertifikavimo agentūrų,
 profesinių darbuotojų asociacijų, naudotojų asociacijų
 (ir keleivių, ir krovinių), taip pat atitinkamų mokslo
 įstaigų arba atitinkamos mokslo bendruomenės dalyvavimą ir
 glaudų bendradarbiavimą. Skatinamas Komisijos rekomendacijoje
 2003/361/EB[20]
 apibrėžtų mažųjų ir vidutinių įmonių
 (MVĮ) dalyvavimas.
 2. Konkrečiau, bendroji
 įmonė S2R siekia kurti, integruoti, demonstruoti ir tvirtinti
 naujoviškas technologijas ir sprendimus, kurie atitinka griežčiausius
 saugos standartus ir kurių vertę galima vertinti remiantis, inter
 alia, tokiais pagrindiniais veiklos rodikliais:
 (a)
 50 proc. sumažinti geležinkelių
 transporto sistemos gyvavimo ciklo išlaidas mažinant infrastruktūros bei
 riedmenų kūrimo, priežiūros, veikimo ir atnaujinimo išlaidas bei
 didinant energijos vartojimo efektyvumą;
 (b)
 100 proc. padidinti geležinkelių
 transporto sistemos talpą, kad būtų patenkinta išaugusi
 keleivių ir krovinių vežimo geležinkeliu paslaugų paklausa;
 (c)
 50 proc. padidinti geležinkelių
 paslaugų patikimumą ir traukinių punktualumą;
 (d)
 pašalinti likusias technines kliūtis, dėl
 kurių geležinkelių sektorius atsilieka sąveikos ir efektyvumo
 prasme, visų pirma stengtis užpildyti techninės sąveikos
 specifikacijose dėl techninių sprendimų nebuvimo likusias
 spragas ir užtikrinti, kad visos bendrosios įmonės S2R sukurtos sistemos
 ir sprendimai būtų visiškai sąveikūs;
 (e)
 sumažinti neigiamus išorės veiksnius, siejamus
 su geležinkelių transportu, visų pirma triukšmą, vibraciją,
 išmetamuosius teršalus ir kitą poveikį aplinkai.
 3 straipsnis. Sąjungos finansinis
 įnašas
 1. Didžiausias Sąjungos
 finansinis įnašas (įskaitant ELPA įnašus) iniciatyvai
 „Shift2Rail“, mokamas iš Sąjungos bendrojo biudžeto asignavimų,
 skirtų specialiajai programai „Horizontas 2020“, kuria įgyvendinama
 bendroji programa „Horizontas 2020“, pagal atitinkamas Reglamento (ES,
 Euratomas) Nr. 966/2012 58 straipsnio 1 dalies c punkto iv papunkčio,
 60 ir 61 straipsnių nuostatas, taikomas to reglamento 209 straipsnyje
 nurodytoms įstaigoms, yra 450 mln. EUR. Ši suma apima:
 (a)
 didžiausią įnašą bendrajai
 įmonei S2R administracinėms išlaidoms ir veiklos išlaidoms padengti,
 kuris yra 398 mln. EUR; didžiausią Sąjungos įnašą
 administracinėms išlaidoms padengti, kuris yra 13,5 mln. EUR;
 (b)
 papildomą 52 mln. EUR
 neviršijančią sumą, kuri skirta pagal bendrosios programos
 „Horizontas 2020“ 2014–2015 m. transporto srities darbo programą. Bendroji
 įmonė S2R gali perimti šio papildomo įnašo valdymą, kai tik
 ji turės veiklos pajėgumų savo biudžetui vykdyti.
 2. Papildomos lėšos,
 papildančios 1 dalyje nurodytą įnašą, gali būti
 skirtos pagal kitas Sąjungos priemones siekiant paremti veiksmus, kuriais
 diegiami brandūs bendrosios įmonės S2R veiklos rezultatai.
 3. Sąjungos įnašo
 teikimo tvarka nustatoma įgaliojimo susitarimu ir metiniais lėšų
 pervedimo susitarimais, kuriuos Sąjungos vardu sudaro Komisija ir bendroji
 įmonė S2R.
 4. 3 dalyje nurodytame
 įgaliojimo susitarime aptariami elementai, išdėstyti Reglamento (EB,
 Euratomas) Nr. 966/2012 58 straipsnio 3 dalyje, 60 ir 61 straipsniuose ir
 Komisijos deleguotojo reglamento (ES) Nr. 1268/2012 40 straipsnyje, ir, inter
 alia:
 (a)
 su atitinkamais veiklos rodikliais, nurodytais
 Sprendimo Nr. .../ES [specialioji programa, kuria įgyvendinama bendroji
 programa „Horizontas 2020“] II priede, susiję bendrosios įmonės
 S2R įnašui taikomi reikalavimai;
 (b)
 bendrosios įmonės S2R įnašui taikomi
 reikalavimai, svarbūs vykdant Sprendimo Nr. .../ES [specialioji
 programa, kuria įgyvendinama bendroji programa „Horizontas 2020“] III
 priede nurodytą stebėseną;
 (c)
 konkretūs veiklos rodikliai, susiję su
 bendrosios įmonės S2R veikimu;
 (d)
 duomenų, kurių reikia, kad Komisija
 galėtų formuoti savo mokslinių tyrimų ir inovacijų
 politiką ir vykdyti sklaidos ir ataskaitų teikimo prievoles, teikimo
 tvarka;
 (e)
 žmogiškųjų išteklių naudojimas ir
 pokyčiai, ypač įdarbinimas pagal pareigų grupę,
 lygį ir kategoriją, perklasifikavimo veiksmai ir bet kokie
 darbuotojų skaičiaus pokyčiai.
 4 straipsnis. Kitų nei Sąjunga
 narių įnašai
 1. Kiekvienas kitas nei
 Sąjunga bendrosios įmonės S2R narys skiria arba pasirūpina,
 kad su jais susiję subjektai skirtų, atitinkamą įnašą.
 Per 1 straipsnyje nurodytą laikotarpį kitų nei Sąjunga
 narių bendras įnašas yra bent 470 mln. EUR.
 2. 1 dalyje nurodytą
 įnašą sudaro:
 (a)
 ne mažiau kaip 350 mln. EUR įnašas
 bendrajai įmonei S2R, kaip nustatyta I priede pateiktų
 įstatų 15 punkto 2 dalyje ir 15 punkto 3 dalies b papunktyje, iš
 kurių ne mažiau kaip 200 mln. EUR iš kitų nei Sąjunga
 narių steigėjų ir su jais susijusių subjektų ir ne
 mažiau kaip 150 mln. EUR iš asocijuotųjų narių ir su
 jais susijusių subjektų;
 (b)
 ne mažiau kaip 120 mln. EUR vertės
 nepiniginių įnašų, iš kurių ne mažiau kaip
 70 mln. EUR iš kitų nei Sąjunga narių
 steigėjų ir su jais susijusių subjektų ir ne mažiau kaip
 50 mln. EUR iš asocijuotųjų narių ir su jais
 susijusių subjektų; įnašais dengiamos išlaidos, kurias jie
 patyrė įgyvendindami bendrosios įmonės S2R darbo plane
 nenumatytą papildomą veiklą, kuri papildo šį darbo
 planą ir padeda siekti S2R pagrindinio plano tikslų. Laikantis
 galiojančių taisyklių ir procedūrų, šios išlaidos gali
 būti dengiamos pagal kitas Sąjungos finansavimo programas. Tokiais
 atvejais Sąjungos finansavimas nepakeičia kitų nei Sąjunga
 narių ar su jais susijusių subjektų nepiniginių
 įnašų.
 b punkte nurodytos išlaidos neatitinka
 reikalavimų bendrosios įmonės S2R finansinei paramai gauti.
 Atitinkama veikla nustatoma I priede pateiktų įstatų 3 punkto 2
 dalyje nurodytame narystės susitarime ir nurodoma šių įnašų
 numatoma vertė.
 3. Kiti nei Sąjunga
 bendrosios įmonės S2R nariai iki kiekvienų metų sausio
 31 d. bendrosios įmonės S2R valdybai praneša apie 2 dalyje
 nurodytų įnašų, skirtų kiekvienais ankstesniais
 finansiniais metais, vertę.
 4. Siekiant įvertinti 2
 dalies b punkte ir I priede pateiktų įstatų 15 punkto 3 dalies b
 papunktyje nurodytus nepiniginius įnašus, išlaidos nustatomos pagal
 atitinkamų subjektų įprastą išlaidų apskaitos praktiką,
 pagal šalyje, kurioje įsisteigęs kiekvienas subjektas, taikomus
 apskaitos standartus ir pagal taikomus tarptautinius apskaitos standartus ir
 (arba) tarptautinius finansinės atskaitomybės standartus. Išlaidas
 patvirtina nepriklausomas išorės auditorius, kurį paskiria
 atitinkamas subjektas. Įnašų vertinimą patikrina bendroji
 įmonė S2R. Jei lieka neaiškumų, bendroji įmonė S2R
 gali atlikti vertinimo auditą, kaip nurodyta įstatų 20 punkte.
 5. Bet kuris kitas nei
 Sąjunga bendrosios įmonės S2R narys, kuris per šešis
 mėnesius nuo jo narystės susitarime nustatyto termino neįvykdo
 savo įsipareigojimų, susijusių su 2 dalyje nurodytais
 įnašais, yra diskvalifikuojamas ir negali balsuoti valdyboje, kol
 neįvykdys savo įsipareigojimų. Jei pasibaigus papildomam šešių
 mėnesių laikotarpiui įsipareigojimai vis dar nebuvo
 įvykdyti, jo narystė nutraukiama.
 6. Papildant 5 dalį,
 Komisija gali nutraukti, proporcingai sumažinti ar sustabdyti bendrajai
 įmonei S2R skirtą Sąjungos finansinį įnašą arba
 inicijuoti I priede pateiktų įstatų 23 punkto 2 dalyje nurodytą
 likvidavimo procedūrą, jei tie nariai ar su jais susiję
 subjektai neskiria 2 dalyje nurodytų įnašų, skiria tik jų
 dalį ar skiria juos pavėluotai.
 5 straipsnis. Finansinės
 taisyklės
 Bendroji įmonė S2R priima savo
 specialiąsias finansines taisykles pagal Reglamento (ES, Euratomas)
 Nr. 966/2012 209 straipsnį ir Reglamentą (ES) Nr. ...
 [Deleguotasis reglamentas dėl Finansinio reglamento 209 straipsnyje
 nurodytoms įstaigoms taikomo pavyzdinio finansinio reglamento].
 6 straipsnis. Darbuotojai
 1. Bendrosios įmonės
 S2R darbuotojams taikomi Europos Sąjungos pareigūnų tarnybos
 nuostatai ir kitų Europos Sąjungos tarnautojų įdarbinimo
 sąlygos, nustatyti Tarybos reglamentu (EEB, Euratomas, EAPB)
 Nr. 259/68[21],
 ir Sąjungos institucijų tarpusavio susitarimu priimtos tų
 Tarnybos nuostatų ir Kitų tarnautojų įdarbinimo
 sąlygų įgyvendinimo taisyklės.
 2. Bendrosios įmonės
 S2R darbuotojų atžvilgiu valdyba naudojasi įgaliojimais, kurie
 Tarnybos nuostatuose suteikti paskyrimų institucijai, o Kitų
 tarnautojų įdarbinimo sąlygose – institucijai, įgaliotai
 sudaryti darbo sutartis (toliau – paskyrimų institucijos
 įgaliojimai).
 Laikydamasi Tarnybos nuostatų 110 straipsnio
 valdyba priima Tarnybos nuostatų 2 straipsnio 1 dalimi ir Kitų
 tarnautojų įdarbinimo sąlygų 6 straipsniu
 pagrįstą sprendimą dėl atitinkamų paskyrimų
 institucijos įgaliojimų perdavimo vykdomajam direktoriui ir
 apibrėžia sąlygas, kuriomis tas įgaliojimų suteikimas gali
 būti sustabdytas. Vykdomajam direktoriui leidžiama atlikti perįgaliojimą.
 Kai to reikia dėl išimtinių
 aplinkybių, valdyba gali priimti sprendimą laikinai sustabdyti
 paskyrimų tarnybos įgaliojimų perdavimą vykdomajam
 direktoriui bei jo įvykdytą perįgaliojimą, kad jais naudotųsi
 pati arba juos perduotų vienam iš savo narių arba kitam nei
 vykdomasis direktorius bendrosios įmonės S2R darbuotojui.
 3. Valdyba priima atitinkamas
 Tarnybos nuostatų ir Kitų tarnautojų įdarbinimo
 sąlygų įgyvendinimo taisykles, laikydamasi Tarnybos
 nuostatų 110 straipsnio.
 4. Darbuotojų ištekliai
 nustatomi bendrosios įmonės S2R personalo etatų plane, kuriame
 laikantis jos metinio biudžeto nurodomas laikinų etatų skaičius
 pagal pareigų grupę bei lygį ir sutartininkų skaičius,
 išreikštas visos darbo dienos ekvivalentu.
 5. Bendrosios įmonės
 S2R personalą sudaro laikinieji darbuotojai ir sutartininkai.
 6. Visas su darbuotojais
 susijusias išlaidas padengia bendroji įmonė S2R.
 7 straipsnis. Deleguotieji nacionaliniai
 ekspertai ir stažuotojai
 1. Bendrojoje įmonėje
 S2R gali dirbti jos neįdarbinti deleguotieji nacionaliniai ekspertai ir
 stažuotojai. Deleguotųjų nacionalinių ekspertų
 skaičius, išreikštas visos darbo dienos ekvivalentu, įtraukiamas
 į informaciją apie darbuotojus, kaip numatyta šio reglamento 6
 straipsnio 4 dalyje, laikantis metinio biudžeto.
 2. Valdyba priima
 sprendimą, kuriuo nustatomos nacionalinių ekspertų delegavimo
 į bendrąją įmonę S2R taisyklės ir stažuotojų
 darbo taisyklės.
 8 straipsnis. Privilegijos ir imunitetai
 Bendrajai įmonei S2R ir jos personalui
 taikomas Protokolas dėl Sąjungos privilegijų ir imunitetų.
 9 straipsnis. Bendrosios įmonės
 S2R atsakomybė
 1. Sutartinė bendrosios
 įmonės S2R atsakomybė reglamentuojama atitinkamomis
 sutartinėmis nuostatomis ir konkrečiam susitarimui, sprendimui ar
 sutarčiai taikoma teise.
 2. Deliktinės
 atsakomybės atveju bendroji įmonė S2R, vadovaudamasi
 bendraisiais valstybių narių teisei būdingais principais,
 atlygina bet kokią žalą, kurią eidami savo pareigas padaro jos
 darbuotojai.
 3. Visi bendrosios
 įmonės S2R mokėjimai, susiję su 1 ir 2 dalyse nurodyta
 atsakomybe, ir dėl jos patirtos sąnaudos ir išlaidos laikomi
 bendrosios įmonės S2R išlaidomis ir dengiamos jos lėšomis.
 4. Už bendrosios
 įmonės S2R įsipareigojimų įvykdymą yra atsakinga
 tik pati bendroji įmonė S2R.
 10 straipsnis. Teisingumo Teismo
 jurisdikcija ir taikytina teisė
 1. Teisingumo Teismo
 jurisdikcijai priklauso spręsti Sutartyje nustatytomis sąlygomis ir
 tokiais atvejais:
 (a)
 kilus narių ginčui, kuris siejasi su šio
 reglamento dalyku;
 (b)
 pagal visas arbitražines išlygas, įtrauktas
 į bendrosios įmonės S2R sudarytus susitarimus, sprendimus ar
 sutartis;
 (c)
 dėl ginčų, susijusių su
 kompensacijomis už žalą, kurią padarė bendrosios
 įmonės S2R darbuotojai, eidami savo pareigas;
 (d)
 kilus bendrosios įmonės S2R ir jos
 tarnautojų ginčui srityje, kuri reglamentuojama Europos Sąjungos
 pareigūnų tarnybos nuostatais ir kitų tarnautojų
 įdarbinimo sąlygomis, tuose dokumentuose nurodytomis sąlygomis
 ir neperžengiant jų ribų.
 2. Šiame reglamente arba kituose
 Sąjungos teisės aktuose nenumatytais atvejais taikoma valstybės,
 kurioje yra bendrosios įmonės S2R buveinė, teisė.
 11 straipsnis. Vertinimas
 1. Komisija iki 2017 m.
 gruodžio 31 d. atlieka bendrosios įmonės S2R tarpinį
 įvertinimą. Vertinimo išvadas ir savo pastabas Komisija iki
 2018 m. birželio 30 d. nusiunčia Europos Parlamentui ir Tarybai.
 2. Remdamasi 1 dalyje nurodyto
 tarpinio įvertinimo išvadomis Komisija gali imtis priemonių pagal 4
 straipsnio 5 dalį arba kitų atitinkamų veiksmų.
 3. Per šešis mėnesius po
 bendrosios įmonės S2R likvidavimo, tačiau bet kuriuo atveju ne
 vėliau kaip per dvejus metus nuo I priede pateiktų įstatų
 23 punkte nurodytos likvidavimo procedūros inicijavimo, Komisija atlieka
 bendrosios įmonės S2R galutinį įvertinimą. To
 galutinio įvertinimo rezultatai pateikiami Europos Parlamentui ir Tarybai.
 12 straipsnis. Biudžeto įvykdymo
 patvirtinimas
 1. Biudžeto įvykdymo
 patvirtinimas, susijęs su Sąjungos įnašu bendrajai įmonei
 S2R, yra biudžeto įvykdymo patvirtinimo, kurį, gavęs Tarybos
 rekomendaciją, Komisijai suteikia Europos Parlamentas pagal Sutarties 319
 straipsnyje nustatytą procedūrą, dalis.
 2. Bendroji įmonė S2R
 visapusiškai bendradarbiauja su biudžeto įvykdymo patvirtinimo
 procedūroje dalyvaujančiomis institucijomis ir prireikus pateikia
 visą reikalingą papildomą informaciją. Todėl jos gali
 būti paprašyta atsiųsti atstovą į susitikimus su
 atitinkamomis institucijomis ar įstaigomis ir suteikti paramą
 Komisijos įgaliotajam leidimus suteikiančiam pareigūnui.
 13 straipsnis. Ex post auditai
 1. Bendroji įmonė S2R
 pagal Reglamento (ES) Nr. .../2013 [bendroji programa „Horizontas 2020“] 23
 straipsnį atlieka netiesioginės veiklos išlaidų ex post
 auditus, kaip bendrosios programos „Horizontas 2020“ netiesioginės veiklos
 dalį.
 2. Siekdama užtikrinti
 atitiktį Komisija gali nuspręsti atlikti 1 dalyje nurodytus auditus.
 14 straipsnis. Narių finansinių
 interesų apsauga
 1. Nepažeisdama I priede
 pateiktų įstatų 19 punkto 4 dalies, bendroji įmonė S2R
 suteikia Komisijos darbuotojams ir kitiems jos arba Komisijos įgaliotiems
 asmenims ir Audito Rūmams prieigą prie jos objektų, patalpų
 ir visos informacijos, įskaitant elektroniniu formatu pateiktą
 informaciją, kurios jiems reikia atliekant auditus.
 2. Europos kovos su
 sukčiavimu tarnyba (OLAF) gali atlikti tyrimus, įskaitant patikras
 vietoje ir tikrinimus, remdamasi Europos Parlamento ir Tarybos reglamento (ES,
 Euratomas) Nr. 883/2013[22]
 ir 1996 m. lapkričio 11 d. Tarybos reglamento (Euratomas, EB)
 Nr. 2185/96[23]
 nuostatomis ir procedūromis, kad nustatytų, ar nebūta
 sukčiavimo, korupcijos arba kitos neteisėtos veiklos,
 kenkiančios Sąjungos finansiniams interesams, atvejų,
 susijusių su pagal šį reglamentą finansuojamais susitarimais,
 sprendimais arba sutartimis.
 3. Nepažeidžiant 1 ir 2
 dalių, sutartyse, susitarimuose ir sprendimuose, kurie sudaryti
 įgyvendinant šį reglamentą, yra nuostatos, kuriomis Komisija,
 bendroji įmonė S2R, Audito Rūmai ir OLAF aiškiai įgaliojami
 atlikti tokius auditus ir tyrimus atitinkamai pagal kiekvieno jų
 įgaliojimus.
 4. Bendroji įmonė S2R
 užtikrina, kad jos narių finansiniai interesai būtų tinkamai
 saugomi, atlikdama arba pavesdama atlikti tinkamą vidaus ir išorės
 kontrolę.
 5. Bendroji įmonė S2R
 prisijungia prie 1999 m. gegužės 25 d. Tarpinstitucinio
 susitarimo tarp Europos Parlamento, Tarybos ir Komisijos dėl OLAF
 atliekamų vidaus tyrimų[24].
 Bendroji įmonė S2R patvirtina būtinas priemones, kurios
 reikalingos OLAF atliekamiems vidaus tyrimams palengvinti.
 15 straipsnis. Konfidencialumas
 Nepažeisdama 16
 straipsnio, bendroji įmonė S2R užtikrina neskelbtinos informacijos,
 kurios atskleidimas galėtų pakenkti jos narių ar jos veikloje
 dalyvaujančių subjektų interesams, apsaugą.
 16 straipsnis. Skaidrumas
 1. Bendrosios įmonės
 S2R dokumentams taikomas 2001 m. gegužės 30 d. Europos
 Parlamento ir Tarybos reglamentas (EB) Nr. 1049/2001 dėl
 galimybės visuomenei susipažinti su Europos Parlamento, Tarybos ir
 Komisijos dokumentais[25].
 2. Bendroji įmonė S2R
 patvirtina praktines Reglamento (EB) Nr. 1049/2001 įgyvendinimo
 priemones.
 3. Nepažeidžiant 10 straipsnio,
 bendrosios įmonės S2R pagal Reglamento (EB) Nr. 1049/2001 8
 straipsnį priimti sprendimai gali būti skundžiami Ombudsmenui
 Sutarties 228 straipsnyje nustatytomis sąlygomis.
 4. Bendroji įmonė S2R
 patvirtina praktines 2006 m. rugsėjo 6 d. Europos Parlamento ir
 Tarybos reglamento (EB) Nr. 1367/2006 dėl Orhuso konvencijos dėl
 teisės gauti informaciją, visuomenės dalyvavimo priimant
 sprendimus ir teisės kreiptis į teismus aplinkosaugos klausimais
 nuostatų taikymo Bendrijos institucijoms ir organams[26] įgyvendinimo
 priemones.
 17 straipsnis. Dalyvavimo ir sklaidos
 taisyklės
 Bendrosios įmonės S2R finansuojamai
 veiklai taikomas Reglamentas (ES) Nr. ... [programos „Horizontas 2020“
 dalyvavimo ir sklaidos taisyklės]. Laikantis to reglamento, bendroji
 įmonė S2R laikoma finansuojančiąja įstaiga ir teikia
 finansinę paramą netiesioginei veiklai, kaip nurodyta I priede
 pateiktų įstatų 2 punkte.
 18 straipsnis. Priimančiosios
 valstybės parama
 Bendroji įmonė S2R ir valstybė,
 kurioje yra jos buveinė, gali sudaryti administracinį susitarimą
 dėl privilegijų, imunitetų ir kitos paramos, kurią ta
 valstybė turi teikti bendrajai įmonei S2R.
 19 straipsnis. Pradinė veikla
 1. Komisija atsakinga už
 bendrosios įmonės S2R įsteigimą ir pradinę
 veiklą, kol bendroji įmonė turės veiklos pajėgumų
 savo biudžetui vykdyti. Komisija pagal Sąjungos teisę atlieka visus
 reikiamus veiksmus bendradarbiaudama su kitais nariais ir dalyvaujant
 bendrosios įmonės S2R kompetentingiems organams.
 2. Tuo tikslu
 (a)
 kol pagal I priedo 9 punktą valdybos paskirtas
 vykdomasis direktorius ims eiti savo pareigas, Komisija gali paskirti savo
 pareigūną laikinuoju vykdomuoju direktoriumi, einančiu
 vykdomajam direktoriui pavestas pareigas; laikinajam vykdomajam direktoriui
 gali padėti ribotas skaičius Komisijos pareigūnų;
 (b)
 nukrypstant nuo šio reglamento 6 straipsnio 2
 dalies laikinai einantis pareigas direktorius vykdo paskyrimų institucijos
 įgaliojimus;
 (c)
 Komisija gali laikinai paskirti ribotą
 skaičių savo pareigūnų.
 3. Laikinasis vykdomasis
 direktorius, valdybai patvirtinus, gali leisti atlikti visus iš bendrosios
 įmonės S2R metiniame biudžete numatytų asignavimų padengiamus
 mokėjimus, o patvirtinus bendrosios įmonės S2R personalo
 etatų planą gali sudaryti susitarimus, priimti sprendimus ir sudaryti
 sutartis, įskaitant darbo sutartis.
 4. Laikinasis vykdomasis
 direktorius bendru sutarimu su bendrosios įmonės S2R vykdomuoju
 direktoriumi, gavę valdybos pritarimą, nustato dieną, kai
 bendroji įmonė S2R yra pajėgi vykdyti savo biudžetą. Nuo
 tos dienos Komisija nebeprisiima įsipareigojimų ir nebevykdo
 mokėjimų už bendrosios įmonės S2R veiklą.
 20 straipsnis. Įsigaliojimas
 Šis reglamentas įsigalioja
 dvidešimtą dieną po jo paskelbimo Europos Sąjungos
 oficialiajame leidinyje.
 Šis reglamentas privalomas visas ir
 tiesiogiai taikomas valstybėse narėse.
 Priimta Briuselyje
 Tarybos
 vardu
 Pirmininkas
 FINANSINĖ
 TEISĖS AKTO PASIŪLYMO PAŽYMA
 1. PASIŪLYMO
 (INICIATYVOS) STRUKTŪRA
 1.1. Pasiūlymo
 (iniciatyvos) pavadinimas
 1.2. Atitinkama (-os)
 politikos sritis (-ys) VGV / VGB sistemoje
 1.3. Pasiūlymo
 (iniciatyvos) pobūdis
 1.4. Tikslas (-ai)
 1.5. Pasiūlymo
 (iniciatyvos) pagrindas
 1.6. Trukmė ir
 finansinis poveikis
 1.7. Numatytas (-i)
 valdymo būdas (-ai)
 2. VALDYMO
 PRIEMONĖS
 2.1. Priežiūros
 ir atskaitomybės taisyklės
 2.2. Valdymo ir
 kontrolės sistema
 2.3. Sukčiavimo
 ir pažeidimų prevencijos priemonės
 3. NUMATOMAS
 PASIŪLYMO (INICIATYVOS) FINANSINIS POVEIKIS
 3.1. Atitinkama (-os)
 daugiametės finansinės programos išlaidų kategorija (-os) ir
 biudžeto išlaidų eilutė (-ės)
 3.2. Numatomas
 poveikis išlaidoms
 3.2.1. Numatomo
 poveikio išlaidoms suvestinė
 3.2.2. Numatomas
 poveikis veiklos asignavimams
 3.2.3. Numatomas
 poveikis administracinio pobūdžio asignavimams
 3.2.4. Suderinamumas
 su dabartine daugiamete finansine programa
 3.2.5. Trečiųjų
 šalių įnašai
 3.3. Numatomas
 poveikis įplaukoms
 FINANSINĖ
 TEISĖS AKTO PASIŪLYMO PAŽYMA
 1. PASIŪLYMO
 (INICIATYVOS) STRUKTŪRA
 1.1. Pasiūlymo
 (iniciatyvos) pavadinimas
 Tarybos
 reglamento, kuriuo įsteigiama bendroji įmonė „Shift2Rail“,
 pasiūlymas
 1.2. Atitinkama (-os)
 politikos sritis (-ys) VGV / VGB sistemoje[27]
 Politikos
 sritis – 6 antraštinė dalis „Transportas“
 Veikla
 – 06 03 skyrius „Horizontas 2020“ — Transporto srities moksliniai tyrimai ir
 inovacijos“
 1.3. Pasiūlymo
 (iniciatyvos) pobūdis
 X Pasiūlymas
 (iniciatyva) susijęs (-usi) su nauja priemone
 ̈ Pasiūlymas (iniciatyva) susijęs (-usi) su nauja priemone,
 kuri bus priimta įgyvendinus bandomąjį projektą ir (arba)
 atlikus parengiamuosius veiksmus[28]
 ̈ Pasiūlymas
 (iniciatyva) susijęs (-usi) su esamos priemonės galiojimo
 pratęsimu
 ̈ Pasiūlymas
 (iniciatyva) susijęs (-usi) su priemone, perorientuota į
 naują priemonę
 1.4. Tikslas (-ai)
 1.4.1. Komisijos
 daugiametis (-čiai) strateginis (-iai) tikslas (-ai),
 kurio (-ių) siekiama šiuo pasiūlymu (šia iniciatyva)
 Siūlomos
 iniciatyvos bendras tikslas – geriau suderinti ES geležinkelių sektoriaus
 mokslinių tyrimų ir inovacijų pastangas, kad būtų
 remiamas bendros Europos geležinkelių erdvės sukūrimas kartu
 spartinant naujoviškų sprendimų diegimą rinkoje ir taip didinant
 ES geležinkelių sektoriaus konkurencingumą.
 1.4.2. Konkretus (-ūs)
 tikslas (-ai) ir atitinkama VGV / VGB veikla
 Konkretus tikslas Nr.
 (1)
 skatinti tikslines, koordinuojamas ir ilgalaikes
 investicijas į ES geležinkelių sektoriaus mokslinius tyrimus ir
 inovacijas;
 (2)
 didinti ES atliekamo geležinkelių sektoriaus
 mokslinių tyrimų ir inovacijų finansavimo sverto poveikį;
 (3)
 sukurti ilgalaikius tinklus ir užtikrinti
 įvairių suinteresuotųjų šalių keitimąsi žiniomis;
 (4)
 mažinti su inovacijomis siejamą riziką;
 (5)
 gerinti geležinkelių sektoriaus mokslinių
 tyrimų ir inovacijų veiklos rezultatus ir didinti efektyvumą.
 Atitinkama VGV / VGB veikla
 06.03.03.01
 „Išteklius bei aplinką tausojančios, saugios ir integruotos Europos
 transporto sistemos sukūrimas“
 1.4.3. Numatomas (-i)
 rezultatas (-ai) ir poveikis
 Tikimasi,
 kad iniciatyva paspartins technologinių inovacijų
 įsiskverbimą, kuris padės sukurti tikrai integruotą ir
 sąveikią ES geležinkelių rinką, tokiu būdu didinant ES
 geležinkelių sektoriaus konkurencingumą kitų rūšių
 transporto ir užsienio šalių konkurentų atžvilgiu. Tai savo ruožtu
 padės gerinti ES geležinkelių paslaugų kokybę, patikimumą
 ir ekonominį efektyvumą.
 1.4.4. Rezultatų
 ir poveikio rodikliai
 Bendroji
 įmonė S2R parengs išsamią stebėsenos ir vertinimo
 sistemą, tačiau procesai apims projekto lygio ir darbo paketo
 stebėseną ir reguliarų ataskaitų teikimą (kas
 ketvirtį), remiantis išsamiu patikimų pagrindinių veiklos
 rodiklių rinkiniu.
 1.5. Programos
 lygio stebėsena ir ataskaitų teikimas remiantis projekto ir darbo
 paketo duomenimis, įskaitant rezultatų kokybės
 stebėseną remiantis pasitenkinimo kriterijų rinkiniu; projekto
 valdymo stebėsena siekiant patikrinti jo bendrą kokybę ir
 atitiktį strateginei darbo programai. Pasiūlymo (iniciatyvos)
 pagrindas
 1.5.1. Trumpalaikiai
 arba ilgalaikiai poreikiai
 Sukurti
 bendrąją įmonę kaip naujos struktūros partnerystę
 tarp Komisijos ir pramonės siekiant finansuoti mokslinius tyrimus ir
 inovacijas.
 Strateginiame
 pagrindiniame plane nustatyti prioritetinę mokslinių tyrimų ir
 inovacijų veiklą, įskaitant didelio masto demonstracinę
 veiklą, reikalingą siekiant bendrosios įmonės tikslų.
 Sutelkti
 viešojo ir privačiojo sektorių lėšas siekiant finansuoti
 pagrindiniame plane numatytą veiklą.
 Rengti
 konkursinius kvietimus teikti pasiūlymus, vertinti ir atrinkti projektus.
 Stebėti
 projektų finansinius ir mokslinius aspektus ir į juos atsižvelgiant
 imtis tolesnių veiksmų.
 Sukurti
 ir įgyvendinti visas bendrosios įmonės S2R procedūras,
 įskaitant finansinį auditą.
 Organizuoti
 bet kokią kitą veiklą, susijusią su bendrąja
 įmone S2R.
 1.5.2. Papildoma
 ES dalyvavimo nauda
 Geležinkelių
 sektoriaus mokslinių tyrimų ir inovacijų finansavimo lygis
 visuomet buvo žemas, o tais atvejais, kai investicijos būdavo skiriamos,
 jos būdavo fragmentiškos ir neefektyvios dėl didelių
 nacionalinių programų ir geležinkelių sistemų skirtumų.
 Labiau tikėtina, kad jas pavyktų įgyvendinti sutelkiant ir
 koordinuojant mokslinių tyrimų bei inovacijų veiklą ES
 lygmeniu, atsižvelgiant į remiant bendrą Europos geležinkelių
 erdvę plėtotinos infrastruktūros bei technologijų
 tarptautinį pobūdį ir poreikį sukaupti pakankamai
 išteklių. Veiksmai ES lygmeniu padės racionalizuoti mokslinių
 tyrimų programas ir užtikrinti sukurtų sistemų
 sąveikumą. Šis standartų kūrimas atvers platesnę
 rinką ir skatins konkurenciją.
 1.5.3. Panašios
 patirties išvados
 Ankstesnių
 geležinkelių sektoriaus mokslinių tyrimų ir inovacijų
 pastangų ES lygmeniu nepakako, kad būtų paremtos naujos
 technologijos ir jų tolesnis integravimas į įvairias
 nacionalines geležinkelių ekosistemas ir skirtingas geležinkelių
 posistemes. Be to, vykdant ankstesnes bendrąsias programas
 geležinkelių sektoriaus mokslinių tyrimų ir inovacijų
 projektų rezultatų panaudojimas rinkoje ir jų poveikis buvo
 nedidelis ir lėtas.
 Naujoje
 ES mokslinių tyrimų ir inovacijų programoje „Horizontas 2020“
 akcentuojamas poreikis didinti ES finansavimo efektyvumą sutelkiant esamas
 mokslinių tyrimų ir inovacijų pastangas ir praktines žinias
 būtent per viešojo ir privačiojo sektorių partnerystę. ES
 lygio viešojo ir privačiojo sektorių partnerystė mokslinių
 tyrimų ir inovacijų srityje formos pirmą kartą pristatytos
 septintojoje bendrojoje mokslinių tyrimų programoje (BP7) kaip
 bendrosios įmonės, įsteigtos pagal Sutarties dėl Europos
 Sąjungos veikimo (SESV) 187 straipsnį.
 Įvertinus
 šią patirtį paaiškėjo teigiamas geresnio ES mokslinių
 tyrimų ir inovacijų finansavimo koordinavimo poveikis Europos
 ekonomikai ir visuomenei.
 Įvertinus
 šiuo metu veikiančias bendrąsias įmones taip pat paaiškėjo,
 kad reikalingi tvirtesni pramonės partnerių įsipareigojimai,
 aiškesnis šių įsipareigojimų laikymosi ir susijusio sverto
 poveikio įvertinimas bei būtinybė nustatyti joms aiškius tikslus
 ir užtikrinti daugiau galimybių naujiems dalyviams prisijungti.
 1.5.4. Suderinamumas
 ir galima sąveika su kitomis atitinkamomis priemonėmis
 Galima
 pasiekti „Horizonto 2020“ finansavimo veiklos ir valstybių narių ir regionų
 finansavimo sąveiką. Stabilus bendrosios įmonės
 pobūdis suteiks pasitikėjimo galimiems partneriams iš išorės ir
 kartu padės pritraukti finansavimą iš kitų šaltinių.
 Taip
 pat galima siekti sąveikos ir su kitomis ES lygio priemonėmis, kaip
 antai Europos infrastruktūros tinklų priemone.
 1.6. Trukmė
 ir finansinis poveikis
 X Pasiūlymo / Iniciatyvos trukmė
 ribota
 –
 X Pasiūlymas (iniciatyva) galioja nuo
 2014 01 01 iki 2024 01 01
 –
 X Finansinis poveikis įsipareigojimų
 asignavimams nuo 2014 iki 2020 m. ir mokėjimų asignavimams nuo
 2014 iki 2024 m.
 ̈ Pasiūlymo (iniciatyvos) trukmė neribota
 –
 Įgyvendinimo pradinis laikotarpis – nuo MMMM
 iki MMMM,
 –
 vėliau – visuotinis taikymas.
 1.7. Numatytas (-i)
 valdymo būdas (-ai)[29]
 ̈ Komisijos vykdomas tiesioginis valdymas
 –
 ̈ per savo departamentus, įskaitant savo darbuotojus Sąjungos
 delegacijose;
 –
 ̈ vykdomųjų agentūrų;
 ̈ Pasidalijamasis valdymas kartu su valstybėmis narėmis
 X Netiesioginis valdymas, vykdymo užduotis
 perduodant:
 –
 ̈ trečiosioms šalims arba jų paskirtoms įstaigoms;
 –
 ̈ tarptautinėms organizacijoms ir jų agentūroms
 (nurodyti);
 –
 ̈ EIB arba Europos investicijų fondui;
 –
 X Finansinio reglamento 209 straipsnyje nurodytoms
 įstaigoms;
 –
 ̈ viešosios teisės įstaigoms;
 –
 ̈ įstaigoms, kurių veiklą reglamentuoja privatinė
 teisė, veikiančioms viešųjų paslaugų srityje, jeigu
 jos pateikia pakankamas finansines garantijas;
 –
 ̈ pakankamas finansines garantijas pateikusioms įstaigoms,
 kurių veiklą reglamentuoja valstybės narės privatinė
 teisė ir kurioms pavesta įgyvendinti viešojo ir privačiojo
 sektorių partnerystę;
 –
 ̈ asmenims, kuriems pavestas konkrečių BUSP veiksmų
 vykdymas pagal ES sutarties V antraštinę dalį, ir nurodytiems
 atitinkamame pagrindiniame teisės akte.
 – Jei nurodomas daugiau kaip vienas valdymo
 būdas, išsamią informaciją pateikti šio punkto pastabų
 skiltyje.
 Pastabos
 Pastabų
 nėra
 2. VALDYMO
 PRIEMONĖS
 2.1. Priežiūros
 ir atskaitomybės taisyklės
 Nurodyti dažnumą ir sąlygas.
 Bendrosios
 įmonės S2R stebėsena bus atliekama palaikant tarpininkavimo
 ryšius, kaip numatyta įstatų 19 punkte.
 Kadangi
 ji yra VPSP įstaiga, kuriai taikomas Finansinio reglamento 209 straipsnis,
 bendrosios įmonės S2R veiklai taikomos griežtos stebėsenos
 taisyklės. Stebėsena atliekama:
 -
 prižiūrint valdybai;
 -
 išorės ekspertams vykdant laikotarpio vidurio ir galutinius vertinimus
 (kas 3 metus ir programos pabaigoje, prižiūrint Komisijai).
 2.2. Valdymo
 ir kontrolės sistema
 2.2.1. Nustatyta
 rizika
 Rizikos
 vertinimas atliktas poveikio vertinimo ataskaitoje. Komisijos tarnybų
 darbinio dokumento 8 lentelėje pateikta įvairių rūšių rizikos
 apžvalga ir jos vertinimas (39–40 p.).
 2.2.2. Vidaus
 kontrolės sistemos nustatymas
 Komisija
 per įgaliotąjį leidimus duodantį pareigūną
 užtikrins, kad bendrajai įmonei S2R taikomos taisyklės visiškai
 atitiktų Finansinio reglamento 60 ir 61 straipsnių reikalavimus.
 Bendrosios
 įmonės S2R vidaus kontrolės sistema bus grindžiama:
 -
 vidaus kontrolės standartų įgyvendinimu suteikiant ne mažesnes
 garantijas kaip Komisijos garantijos;
 -
 geriausių projektų atrankos procedūromis (atliekant
 nepriklausomą vertinimą) ir nustatant jas teisinėmis
 priemonėmis;
 -
 projektų ir sutarčių valdymu kiekvieno projekto
 įgyvendinimo laikotarpiu;
 - ex
 ante visų 100 proc. pareiškimų patikrinimu, įskaitant
 audito pažymėjimų gavimą ir išlaidų metodų ex ante
 sertifikavimą;
 -
 dalies reikalavimų ex post auditais, vykdomais kaip programos
 „Horizontas 2020“ ex post auditai;
 -
 moksliniu projektų rezultatų vertinimu.
 2.2.3. Kontrolės
 priemonių išlaidos ir nauda
 Bendrosios
 įmonės atžvilgiu Komisijos vidaus auditorius vykdo tuos pačius
 įgaliojimus, kaip ir Komisijos atžvilgiu. Be to, valdyba gali prireikus
 nustatyti tvarką, pagal kurią būtų įsteigta bendrosios
 įmonės vidaus audito grupė.
 Bendrosios
 įmonės S2R vykdomasis direktorius, kaip įgaliotasis leidimus
 suteikiantis pareigūnas, privalės įdiegti ekonomiškai
 efektyvią vidaus kontrolės ir valdymo sistemą. Jis turės
 pateikti Komisijai ataskaitą apie priimtą vidaus kontrolės
 sistemą.
 Komisija
 stebės taisyklių nevykdymo riziką naudodama ataskaitos
 sistemą, kurią ji išplėtos, ir apžvelgdama ex post
 auditų (kurie bus visą „Horizontą 2020“ apimančių ex
 post auditų dalis) poveikį iš bendrosios įmonės S2R
 europines lėšas gavusiems subjektams.
 Sukurtojoje
 tikrinimo sistemoje reikės atsižvelgti į tarp ES lėšų
 gavėjų ir teisėkūros institucijoje vyraujantį
 įsitikinimą, kad tikrinimo našta, kurios reikia siekiant 2 proc.
 klaidų ribos, tapo pernelyg sunki. Dėl to kyla rizika sumažinti
 Sąjungos mokslinių tyrimų programos patrauklumą ir
 neigiamai paveikti Sąjungos mokslinius tyrimus ir inovacijas.
 2.2.4. Numatomas
 klaidų lygis
 Kadangi
 dalyvavimo bendrojoje įmonėje S2R taisyklės yra tokios pat,
 kokias naudos Komisija, ir kadangi gavėjų populiacija bus panašaus
 rizikos profilio kaip Komisijos gavėjai, galima tikėtis, kad
 klaidų lygis bus panašus kaip tas, kurį Komisija nustatė
 „Horizontui 2020“; t. y. suteikti pakankamą užtikrinimą, kad
 klaidų rizika daugiamečiu išlaidų laikotarpiu kasmet
 svyruotų nuo 2 iki 5 proc., o galutinis tikslas būtų
 užtikrinti, kad daugiamečių programų įgyvendinimo pabaigoje
 likutinių klaidų dydis būtų kuo artimesnis 2 proc.
 (atsižvelgus į visų auditų, taisomųjų ir
 susigrąžinimo priemonių finansinį poveikį).
 2.3. Sukčiavimo
 ir pažeidimų prevencijos priemonės
 Nurodyti dabartines
 arba numatytas prevencijos ir apsaugos priemones
 Komisija
 pasirūpins, kad būtų tinkamų priemonių,
 užtikrinančių, kad įgyvendinant pagal šį reglamentą
 finansuojamus veiksmus Sąjungos finansiniai interesai būtų
 saugomi ir kad tuo tikslu būtų taikomos prevencinės kovos su
 sukčiavimu, korupcija ir kitokia neteisėta veikla priemonės,
 vykdomi veiksmingi patikrinimai, taip pat, jei nustatoma pažeidimų,
 atgaunamos nepagrįstai išmokėtos sumos ir prireikus skiriamos
 veiksmingos ir proporcingos atgrasomosios sankcijos.
 Kaip
 nurodyta Komisijos kovos su sukčiavimu strategijos (COM(2011) 376
 galutinis) 2.2.1 punkte, Komisija vykdys glaudų bendradarbiavimą ir
 sieks sąveikos su ES institucijomis, įskaitant bendrąsias
 įmones, ir skatins jas vadovautis Kovos su sukčiavimu strategijoje
 nustatytais standartais.
 Bendroji
 įmonė S2R bendradarbiaus su Komisijos tarnybomis sukčiavimo ir
 pažeidimų klausimais. Bendroji įmonė S2R priima sukčiavimo
 rizikai proporcingą kovos su sukčiavimu strategiją,
 atsižvelgdama į priemonių, kurios turi būti įgyvendintos,
 išlaidas ir naudą. Be to, Audito Rūmai turės įgaliojimus
 atlikti visų dotacijų gavėjų, rangovų ir
 subrangovų, pagal programą gavusių Sąjungos lėšų,
 dokumentų auditą ir auditą vietoje.
 Europos
 kovos su sukčiavimu tarnyba (OLAF) gali, laikydamasi Reglamente
 (Euratomas, EB) Nr. 2185/96 nustatytų procedūrų, atlikti
 ūkio subjektų, tiesiogiai arba netiesiogiai susijusių su tokiu
 finansavimu, patikrinimu ir patikromis vietoje, siekdama nustatyti, ar
 nebūta sukčiavimo, korupcijos ar Europos Sąjungos finansiniams interesams
 kenkiančios kitos neteisėtos veiklos atvejų, susijusių su
 dotacijos susitarimu, sprendimu ar sutartimi dėl Sąjungos
 lėšų skyrimo.
 3. NUMATOMAS
 PASIŪLYMO (INICIATYVOS) FINANSINIS POVEIKIS
 3.1. Atitinkama (-os)
 daugiametės finansinės programos išlaidų kategorija (-os) ir
 biudžeto išlaidų eilutė (-ės)
 · Prašomos sukurti naujos biudžeto eilutės
 Daugiametės finansinės programos
 išlaidų kategorijas ir biudžeto eilutes nurodyti eilės tvarka
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas
 1A numeris [Išlaidų kategorija „Konkurencingumas augimui ir užimtumui skatinti“ ] || DA / NDA || ELPA šalių || šalių kandidačių || trečiųjų šalių || pagal Finansinio reglamento 21 straipsnio 2 dalies b punktą
 1A || 06.03.07.33 – Bendroji įmonė „Shift2Rail“ (S2R) – rėmimo išlaidos 06.03.07.34 – Bendroji įmonė „Shift2Rail“ (S2R) || DA || TAIP || TAIP || TAIP || TAIP
 Įnašo į šias
 biudžeto eilutes laukiama iš:
 Mobilumo ir transporto GD (biudžeto
 eilutės 06.03 03
 01 ir 06.01.05.03): 70 %
 Mokslinių tyrimų ir inovacijų
 GD (biudžeto eilutės 08.02.03.04 ir 08.01.05.03): 30 %
 Metinis finansinis įnašas iš kiekvienos
 biudžeto eilutės nurodomas lentelėje*.
 Biudžeto eilutė || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || IŠ VISO
 06.03.03.01 || 36,000 || 31,000 || 31,000 || 36,400 || 49,000 || 58,800 || 65,834** || 308,034
 06.01.05.03[30] || 0,336 || 0,947 || 1,137 || 1,136 || 1,137 || 1,136 || 1,137 || 6,966
 08.02.03.04 || 16,000 || 13,000 || 13,000 || 15,600 || 21,000 || 25,200 || 28,215** || 132,015
 08.01.05.03 || 0,144 || 0,406 || 0,487 || 0,487 || 0,487 || 0,487 || 0,487 || 2,985
 IŠ VISO || 52,480 || 45,353 || 45,623 || 53,624 || 71,624 || 85,623 || 95,673 || 450,000
 *Šioje lentelėje
 nurodyta 52 mln. EUR suma (kurios 70 proc. finansuoja Mobilumo
 ir transporto GD, o 30 proc. – Mokslinių tyrimų ir
 inovacijų GD), kuri bus skirta 2014 m. bendrai atliekamai
 mokslinių tyrimų veiklai geležinkelių sektoriuje pagal
 bendrosios programos „Horizontas 2020“ 2014–2015 m. transporto srities
 darbo programą finansuoti, kol pradės veikti bendroji įmonė
 S2R. Bendroji įmonė S2R gali perimti šios veiklos ir atitinkamo
 biudžeto valdymą, kaip ir visas sumas, kurios nebuvo panaudotos po to, kai
 buvo paskelbtas kvietimas teikti paraiškas, kai tik ji turės veiklos
 pajėgumų savo biudžetui vykdyti.
 **Įskaitant
 2,484 mln. EUR eilutėje 06.03.03.01 ir 1,065 mln. EUR eilutėje
 08.01.05.03, iš viso 2020 m. reikės iš anksto skirti 3,594 mln. EUR
 administracinėms išlaidoms, numatytoms 2021–2024 m.
 3.2. Numatomas
 poveikis išlaidoms
 3.2.1. Numatomo
 poveikio išlaidoms suvestinė
 mln. EUR (tūkstantųjų tikslumu)
 Daugiametės finansinės programos išlaidų kategorija || 1A || 1A išlaidų kategorija – Konkurencingumas augimui ir užimtumui skatinti
 || || || || || || || || || || || || || ||
 Bendroji įmonė S2R || || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai || IŠ VISO
 1 antraštinė dalis. Išlaidos personalui || Įsipareigojimai || (1) || 0,080 || 0,453 || 0,524 || 0,523 || 0,524 || 0,523 || 1,527 || 0,000 || 0,000 || 0,000 || 0,000 || 4,154
 Mokėjimai || (2) || 0,080 || 0,453 || 0,524 || 0,523 || 0,524 || 0,523 || 0,524 || 0,430 || 0,305 || 0,179 || 0,089 || 4,154
 2 antraštinė dalis. Infrastruktūros ir veiklos išlaidos || Įsipareigojimai || (1a) || 0,400 || 0,900 || 1,100 || 1,100 || 1,100 || 1,100 || 3,646 || 0,000 || 0,000 || 0,000 || 0,000 || 9,346
 Mokėjimai || (2 a) || 0,400 || 0,900 || 1,100 || 1,100 || 1,100 || 1,100 || 1,100 || 0,900 || 0,700 || 0,500 || 0,446 || 9,346
 3 antraštinė dalis. Veiklos išlaidos || Įsipareigojimai || (3 a) || 52,000 || 44,000 || 44,000 || 52,000 || 70,000 || 84,000 || 90,500 || 0,000 || 0,000 || 0,000 || 0,000 || 436,500
 Mokėjimai || (3b) || 0,000 || 50,000 || 58,000 || 58,000 || 58,000 || 58,000 || 58,000 || 44,000 || 30,000 || 16,000 || 6,500 || 436,500
 IŠ VISO asignavimų bendrajai įmonei S2R || Įsipareigojimai || 1+1a +3a || 52,480 || 45,353 || 45,624 || 53,623 || 71,624 || 85,623 || 95,673 || 0,000 || 0,000 || 0,000 || 0,000 || 450,000
 Mokėjimai || 2+2a+3b || 0,480 || 51,353 || 59,624 || 59,623 || 59,624 || 59,623 || 59,624 || 45,330 || 31,005 || 16,679 || 7,035 || 450,000
 || || || || || || || || || || || || || ||
 Bendrosios
 įmonės S2R principas – dalijimasis išlaidomis su pramone. Pirmiau
 pateiktoje lentelėje nurodytos išlaidos susijusios tik su Sąjungos
 įnašu bendrajai įmonei S2R.
 Europos
 geležinkelių agentūra atliks stebėtojo vaidmenį. Tam bus
 naudojami turimi ištekliai. Šioms užduotims atlikti nebus prašoma skirti
 papildomų darbuotojų ar asignavimų.
 mln. EUR (tūkstantųjų tikslumu)
 Daugiametės finansinės programos išlaidų kategorija || 1A || Komisijos administracinės išlaidos
 || || || || || || || || || ||
 || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai ir vėliau || IŠ VISO
 Mobilumo ir transporto GD
  Žmogiškieji ištekliai || 0,419 || 0,326 || 0,326 || 0,326 || 0,326 || 0,326 || 0,326 || p.m. || 2,376
  Kitos administracinės išlaidos || || || || 0,07 || || || 0,07 || || 0,14
 IŠ VISO Mobilumo ir transporto GD || Asignavimai || 0,419 || 0,326 || 0,326 || 0,396 || 0,326 || 0,326 || 0,396 || p.m. || 2,516
 Mokslinių tyrimų ir inovacijų GD
  Žmogiškieji ištekliai || 0,179 || 0,140 || 0,140 || 0,140 || 0,140 || 0,140 || 0,140 || p.m. || 1,018
  Kitos administracinės išlaidos || || || || 0,03 || || || 0,03 || || 0,06
 IŠ VISO Mokslinių tyrimų ir inovacijų GD || Asignavimai || 0,179 || 0,140 || 0,140 || 0,170 || 0,140 || 0,140 || 0,170 || p.m. || 1,078
 IŠ VISO Mobilumo ir transporto GD ir Mokslinių tyrimų ir inovacijų GD || Asignavimai || 0,598 || 0,466 || 0,466 || 0,566 || 0,466 || 0,466 || 0,566 || p.m. || 3,594
 IŠ VISO asignavimų pagal daugiametės finansinės programos 1 IŠLAIDŲ KATEGORIJĄ || (Iš viso įsipareigojimų = iš viso mokėjimų) || 0,598 || 0,466 || 0,466 || 0,566 || 0,466 || 0,466 || 0,566 || p.m. || 3,594 || || || ||
 Sąjungos
 įnašas į bendrąją įmonę padalintas Mobilumo ir
 transporto GD (70 proc.) ir Mokslinių tyrimų ir inovacijų
 GD (30 proc.).
 mln. EUR (tūkstantųjų tikslumu)
 || || || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai ir vėliau || IŠ VISO
 IŠ VISO asignavimų pagal daugiametės finansinės programos 1 IŠLAIDŲ KATEGORIJĄ || Įsipareigojimai || || 53,078 || 45,819 || 46,090 || 54,189 || 72,090 || 86,089 || 96,239 || 0,000 || 453,594
 Mokėjimai || || 1,078 || 51,819 || 60,090 || 60,189 || 60,090 || 60,089 || 60,190 || 100,049 || 453,594
 3.2.2. Numatomas
 poveikis veiklos asignavimams
 –
 ̈ Pasiūlymui (iniciatyvai) įgyvendinti veiklos asignavimai
 nenaudojami
 –
 X Pasiūlymui (iniciatyvai) įgyvendinti
 veiklos asignavimai naudojami taip:
 Įsipareigojimų
 asignavimai mln. EUR (tūkstantųjų tikslumu)
 Nurodyti tikslus ir rezultatus || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai || Iš viso
 Konkretus tikslas. Visos atitinkamos geležinkelių sektoriaus mokslinių tyrimų ir inovacijų veiklos koordinavimas ES vadovaujantis S2R pagrindiniu planu. || 52,000 || 44,000 || 44,000 || 52,000 || 70,000 || 84,000 || 90,500 || 0 || 0 || 0 || 0 || 436,500
 3.2.3. Numatomas
 poveikis administracinio pobūdžio asignavimams
 3.2.3.1. Suvestinė
 –
 ̈ Pasiūlymui (iniciatyvai) įgyvendinti administracinio
 pobūdžio asignavimai nenaudojami
 –
 X Pasiūlymui (iniciatyvai) įgyvendinti
 administraciniai asignavimai naudojami taip:
 Darbuotojų
 skaičius (visos darbo dienos ekvivalentu)
 || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai || IŠ VISO
 Iš viso laikinųjų darbuotojų || 0,5 || 4 || 4 || 4 || 4 || 4 || 4 || 4 || 3 || 2 || 1 || 34,5
 Iš kurių AD lygio || 0,5 || 4 || 4 || 4 || 4 || 4 || 4 || 4 || 3 || 2 || 1 || 34,5
 Iš kurių AST lygio || 0 || 0 || 0 || 0 || 0 || 0 || 0 || 0 || 0 || 0 || 0 || 0
 Sutartininkai || 2 || 10 || 13 || 13 || 13 || 13 || 13 || 9 || 6 || 3 || 1,5 || 96,5
 Deleguotieji nacionaliniai ekspertai || 0 || 0 || 0 || 0 || 0 || 0 || 0 || 0 || 0 || 0 || 0 || 0
 IŠ VISO || 2,5 || 14 || 17 || 17 || 17 || 17 || 17 || 13 || 9 || 5 || 2,5 || 131
 * Kalbant apie viešojo ir privačiojo sektorių partnerystės įstaigas, kurioms taikomas Finansinio reglamento 209 straipsnis, ši lentelė pateikiama informacijos tikslais. Bendrųjų įmonių darbuotojų ištekliai vertinti atsižvelgiant į sprendimus dėl išteklių, susijusius su naujais valdymo būdais, numatytais daugiametėje finansinėje programoje. Rezultatas užtikrina biudžeto neutralumą, palyginti su administracinių išlaidų lygiu, numatytu įgyvendinant bendrąją programą „Horizontas 2020“. Darbuotojų skaičius apskaičiuotas remiantis šiuo metu veikiančių bendrųjų įmonių lyginamaisiais skaičiais. Numatyta, kad 2014–2016 m. darbuotojų skaičius palaipsniui augs, o paskui išliks stabilus iki 2020 m. Nuo 2021 m. jis palaipsniui mažėtų, nes bendroji įmonė S2R pereitų į veiklos užbaigimo ir rezultatų valdymo etapą. Žinoma, jei būtų priimtas sprendimas pratęsti bendrosios įmonės S2R veiklos laikotarpį, darbuotojų išlaidos 2021–2024 m. išliktų panašios, kaip 2020 m. Įmonei veikiant visu pajėgumu joje greičiausiai turėtų dirbti: · vykdomasis direktorius ir patarėjas arba asistentas è2 FTE · po vieną skyriaus vadovą ir vieną sekretorę Finansų ir administravimo skyriuje ir Programos skyriuje è4 FTE · Finansų ir administravimo skyriaus darbuotojai – bent vienas finansų ir apskaitos pareigūnas, vienas žmogiškųjų išteklių ir bendrojo administravimo pareigūnas, vienas pareigūnas, atsakingas už komunikaciją ir ryšių su suinteresuotosiomis šalimis palaikymą, vienas IT pareigūnas ir vienas pareigūnas teisės ir sutarčių klausimais è 5 FTE; · Programos skyriaus darbuotojai – bent po vieną projektų vadovą kiekvienai iš 5 inovacijų programų ir vienas projekto vadovas, atsakingas už kompleksinius klausimus è 6 FTE; Numatyta, kad 2014 m. personalą sudarys 6 darbuotojai (įskaitant vykdomąjį direktorių ir vieną skyriaus vadovą (AD lygio laikinieji darbuotojai) ir 4 sutartininkai), kurie bus įdarbinti 2014 m. birželio–spalio mėn., vadinasi tai atitinka iš viso 2,5 FTE. 2024 m. FTE skaičius taip pat apskaičiuotas remiantis prielaida, kad kai kurie darbuotojai dirbs ne visus metus, jei bendroji įmonė palaipsniui nutrauks veiklą.
 mln. EUR (tūkstantųjų tikslumu)
 mln. EUR || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai || IŠ VISO
 Iš viso laikinųjų darbuotojų || 0,066 || 0,436 || 0,436 || 0,436 || 0,436 || 0,436 || 0,436 || 0,436 || 0,327 || 0,218 || 0,109 || 3,772
 Iš kurių AD lygio || 0,066 || 0,436 || 0,436 || 0,436 || 0,436 || 0,436 || 0,436 || 0,436 || 0,327 || 0,218 || 0,109 || 3,772
 Iš kurių AST lygio || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000
 Sutartininkai || 0,094 || 0,470 || 0,611 || 0,611 || 0,611 || 0,611 || 0,611 || 0,423 || 0,282 || 0,141 || 0,071 || 4,536
 Deleguotieji nacionaliniai ekspertai || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000
 IŠ VISO || 0,160 || 0,906 || 1,047 || 1,047 || 1,047 || 1,047 || 1,047 || 0,859 || 0,609 || 0,359 || 0,180 || 8,308
 Darbuotojų
 išlaidos grindžiamos Biudžeto GD apskaičiuotomis vidutinėmis
 darbuotojų išlaidomis, atėmus darbuotojų pridėtines
 išlaidas, taigi tiesioginės darbuotojų išlaidos sudaro
 109 000 EUR (laikiniesiems darbuotojams) ir 47 000 EUR
 (sutartininkams), išskyrus 2014 m., kai skaičiuojamos visos su AD
 lygio pareigūnu susijusios išlaidos (132 000 EUR) dėl
 šių pareigybių aukštesnio lygio.
 Žmogiškųjų
 išteklių asignavimų poreikiai bus tenkinami panaudojant GD
 asignavimus, jau paskirtus priemonei valdyti ir (arba) perskirstytus generaliniame
 direktorate, ir prireikus finansuojami iš papildomų lėšų, kurios
 atsakingam GD gali būti skiriamos pagal metinę asignavimų
 skyrimo procedūrą ir atsižvelgiant į biudžeto apribojimus.
 3.2.3.2. Numatomi
 žmogiškųjų išteklių poreikiai
 –
 ̈ Pasiūlymui (iniciatyvai) įgyvendinti žmogiškieji ištekliai
 nenaudojami
 –
 X Pasiūlymui (iniciatyvai) įgyvendinti
 žmogiškieji ištekliai naudojami taip:
 Sąmatą nurodyti visos darbo dienos
 ekvivalentais
 Atsakingas GD || 2014 metai || 2015 metai || 2016 metai || 2017 metai || 2018 metai || 2019 metai || 2020 metai ||
 Etatų plano pareigybės (pareigūnai ir laikinieji darbuotojai) ||
 XX 01 01 01 (Komisijos būstinė ir atstovybės) || || || || || || || ||
 XX 01 01 02 (Delegacijos) || || || || || || || ||
 08 01 05 01 (Netiesioginiai moksliniai tyrimai) || 1,5 || 1 || 1 || 1 || 1 || 1 || 1 ||
 06 01 05 01 (Netiesioginiai moksliniai tyrimai) || 2,5 || 2 || 2 || 2 || 2 || 2 || 2 ||
 10 01 05 01 (Tiesioginiai moksliniai tyrimai) || || || || || || || ||
 Išorės personalas (visos darbo dienos ekvivalentu (FTE)) [1] ||
 XX 01 02 01 (CA, SNE, INT finansuojami iš bendrojo biudžeto) || || || || || || || ||
 XX 01 02 02 (CA, LA, SNE, INT ir JED delegacijose) || || || || || || || ||
 XX 01 04 yy[2] || būstinėse[3] || || || || || || || ||
 delegacijose || || || || || || || ||
 06 01 05 02 (CA, SNE, INT – netiesioginiai moksliniai tyrimai) || 1 || 1 || 1 || 1 || 1 || 1 || 1 ||
 10 01 05 02 (CA, SNE, INT – tiesioginiai moksliniai tyrimai) || || || || || || || ||
 Kitos biudžeto eilutės (nurodyti) || || || || || || || ||
 IŠ VISO || 5* || 4 || 4 || 4 || 4 || 4 || 4 ||
 * Darbuotojų
 skaičius Komisijoje 2014 m. yra didesnis negu vėlesniais metais,
 nes Komisija turi įsteigti bendrąją įmonę S2R ir kartu
 valdyti bendrai atliekamus mokslinių tyrimų projektus pagal 2014–2015
 m. transporto srities darbo programą; vėliau šį valdymą
 perims bendroji įmonė.
 Nuo 2015 iki
 2020 m. reikės 4 FTE, įskaitant 3 AD pareigybes ir 1
 sutartininką. Dėl darbuotojų skaičiaus laikotarpiu po
 2020 m. bus sprendžiama vėliau.
 Bendroji įmonė S2R || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai
 Etatų plano pareigybės (pareigūnai ir laikinieji darbuotojai)
 Laikinieji darbuotojai (AD lygio) || 0.5 || 4 || 4 || 4 || 4 || 4 || 4 || 4 || 3 || 2 || 1
 Laikinieji darbuotojai (AST lygio) || 0 || 0 || 0 || 0 || 0 || 0 || 0 || 0 || 0 || 0 || 0
 Išorės personalas (visos darbo dienos ekvivalentu (FTE)) [1]
 CA || 2 || 10 || 13 || 13 || 13 || 13 || 13 || 9 || 6 || 3 || 1,5
 SNE || || || || || || || || || || ||
 INT || || || || || || || || || || ||
 IŠ VISO || 2,5 || 14 || 17 || 17 || 17 || 17 || 17 || 13 || 9 || 5 || 2,5
 Kalbant
 apie viešojo ir privačiojo sektorių partnerystės įstaigas,
 kurioms taikomas Finansinio reglamento 209 straipsnis, ši lentelė
 pateikiama informacijos tikslais.
 Žmogiškųjų
 išteklių poreikiai bus tenkinami panaudojant GD darbuotojus, jau paskirtus
 priemonei valdyti ir (arba) perskirstytus generaliniame direktorate, ir
 prireikus finansuojami iš papildomų lėšų, kurios atsakingam GD
 gali būti skiriamos pagal metinę asignavimų skyrimo
 procedūrą ir atsižvelgiant į biudžeto apribojimus.
 Vykdytinų
 užduočių aprašymas:
 Pareigūnai ir laikinieji darbuotojai || Kaip aprašyta bendrosios įmonės S2R įstatuose
 Išorės personalas || Kaip aprašyta bendrosios įmonės S2R įstatuose
 3.2.4. Suderinamumas
 su dabartine daugiamete finansine programa
 –
 X Pasiūlymas (iniciatyva) atitinka
 dabartinę daugiametę finansinę programą
 –
 ̈ Atsižvelgiant į pasiūlymą (iniciatyvą),
 reikės pakeisti daugiametės finansinės programos atitinkamos
 išlaidų kategorijos programavimą
 Paaiškinti, kaip reikia pakeisti programavimą, ir
 nurodyti atitinkamas biudžeto eilutes bei sumas.
 –
 ̈ Įgyvendinant pasiūlymą (iniciatyvą) būtina
 taikyti lankstumo priemonę arba patikslinti daugiametę finansinę
 programą[31].
 Paaiškinti, ką reikia atlikti, ir nurodyti
 atitinkamas išlaidų kategorijas, biudžeto eilutes ir sumas.
 3.2.5. Trečiųjų
 šalių įnašai
 –
 ̈ Pasiūlyme (iniciatyvoje) nenumatyta bendro su trečiosiomis
 šalimis finansavimo
 –
 X Pasiūlyme (iniciatyvoje) numatytas bendras
 finansavimas apskaičiuojamas taip:
 Asignavimai mln. EUR (tūkstantųjų
 tikslumu)
 || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai ir vėliau || Iš viso
 Nurodyti bendro finansavimo subjektą – įnašas grynaisiais pinigais administracinėms išlaidoms padengti || 0,480 || 1,353 || 1,624 || 1,623 || 1,624 || 1,623 || 1,624 || 3,549 || 13,500
 Nurodyti bendro finansavimo subjektą – nepiniginis įnašas veiklos išlaidoms padengti* || 0,000 || 41,000 || 41,000 || 41,000 || 41,000 || 41,000 || 41,000 || 90,500 || 336,500
 IŠ VISO bendrai finansuojamų asignavimų || 0,480 || 42,353 || 42,624 || 42,623 || 42,624 || 42,623 || 42,624 || 94,049 || 350,000
 Papildoma veikla || 0,000 || 10,000 || 12,000 || 12,000 || 12,000 || 12,000 || 12,000 || 50,000 || 120,000
 IŠ VISO trečiųjų šalių įsipareigojimų || 0,480 || 52,353 || 54,624 || 54,623 || 54,624 || 54,623 || 54,624 || 144,049 || 470,000
 Numatomas poveikis įplaukoms
 –
 X Pasiūlymas (iniciatyva) neturi finansinio
 poveikio įplaukoms
 –
 ̈ Pasiūlymas (iniciatyva) turi finansinį poveikį:
 –
 ̈ nuosaviems ištekliams
 –
 ̈ įvairioms įplaukoms
 [1] Baltoji knyga „Bendros Europos transporto erdvės
 kūrimo planas. Konkurencingos efektyviu išteklių naudojimu
 grindžiamos transporto sistemos kūrimas“, COM/2011/0144 galutinis.
 [2] Ketvirtasis geležinkelių dokumentų rinkinys.
 Europos geležinkelių erdvės sukūrimas Europos konkurencingumui
 ir augimui skatinti, COM (2013) 25 final.
 [3] COM(2013) 494 final.
 [4] EK, „Sector Overview and Competitiveness Survey of
 the Railway Supply Industry“, 2012 m. gegužės mėn., p. 100.
 [5] Orientacinė suma dabartinėmis kainomis. Suma
 priklausys nuo to, kokią Mobilumo ir transporto generaliniam direktoratui
 ir Mokslinių tyrimų ir inovacijų generaliniam direktoratui temai
 „Pažangus, ekologiškas ir integruotas transportas“ skirtą galutinę
 suderintą sumą patvirtins biudžeto valdymo institucija
 galutinėje finansinės teisės akto pažymos redakcijoje.
 [6] Išskyrus Sąjungos įnašą
 administracinėms išlaidoms padengti.
 [7] Ištekliai, kurių reikia Sąjungos įnašui,
 skirtam bendrosios įmonės S2R administracinėms išlaidoms
 padengti, bus perkelti iš programos „Horizontas 2020“ administracinėms
 išlaidoms skirtų eilučių.
 [8] OL C, , p. .
 [9] OL C, , p. .
 [10] COM(2010) 2020 galutinis.
 [11] Baltoji knyga „Bendros Europos transporto erdvės
 kūrimo planas. Konkurencingos efektyviu išteklių naudojimu
 grindžiamos transporto sistemos kūrimas“, COM/2011/0144 galutinis.
 [12] OL ... [Bendroji programa „Horizontas 2020“] .
 [13] OL ... [Bendrosios programos „Horizontas 2020“ specialioji
 programa].
 [14] COM(2013) 494 final.
 [15] COM(2013) 25 final.
 [16] OL ... [Dalyvavimo bendrojoje programoje „Horizontas 2020“
 taisyklės].
 [17] 2012 m. spalio 25 d. Europos Parlamento ir Tarybos
 reglamentas (ES, Euratomas) Nr. 966/2012 dėl Sąjungos bendrajam
 biudžetui taikomų finansinių taisyklių ir panaikinantis Tarybos
 reglamentą (EB, Euratomas) Nr. 1605/2002 (OL L 298, 2012 10 26, p. 1).
 [18] OL L 362, 2012 12 31, p. 1.
 [19] OL L 298, 2012 10 26, p. 1.
 [20] 2003 m. gegužės 6 d. Komisijos
 rekomendacija 2003/361/EB dėl labai mažų, mažųjų ir
 vidutinių įmonių apibrėžimo (OL L 124,
 2003 5 20, p. 36).
 [21] OL 56, 1968 3 4, p. 1.
 [22] OL L 248, 2013 9 18, p. 1.
 [23] OL L 292, 1996 11 15, p. 2–5.
 [24] OL L 136, 1999 5 31, p. 15.
 [25] OL L 145, 2001 5 31, p. 43.
 [26] OL L 264, 2006 9 25, p. 13–19.
 [27] VGV – veikla grindžiamas valdymas, VGB – veikla
 grindžiamas biudžeto sudarymas.
 [28] Kaip nurodyta Finansinio reglamento 54 straipsnio 2 dalies
 a arba b punkte.
 [29] Informacija apie valdymo būdus ir nuorodos į
 Finansinį reglamentą pateikiamos svetainėje „BudgWeb“ http://www.cc.cec/budg/man/budgmanag/budgmanag_en.html.
 [30] Jei biudžeto eilutėje 06 01 05 03 nepakanka
 išteklių, finansuojama iš biudžeto eilučių 06 01 05 01 ir 06 01
 05 02.
 [31] Žr. Tarpinstitucinio susitarimo (2007–2013 m.
 laikotarpiui) 19 ir 24 punktus.
 PRIEDAI
 prie
 Tarybos reglamento,
 kuriuo įsteigiama bendroji
 įmonė „Shift2Rail“, pasiūlymo
 I PRIEDAS. BENDROSIOS ĮMONĖS
 ĮSTATAI
 1. Apibrėžtys
 1.
 Asocijuotasis narys – valstybėje narėje
 arba bendrosios programos „Horizontas 2020“ asocijuotojoje šalyje įsisteigęs
 juridinis asmuo arba jų grupė ar konsorciumas, kuris atrenkamas pagal
 4 punkto 2 dalyje nustatytą procedūrą, tenkina 4 punkto 3 ir 4
 dalyse nustatytas sąlygas ir priėmė šiuos įstatus
 pasirašydamas pritarimo raštą.
 2.
 Kitas nei Sąjunga narys steigėjas – bet
 kuris iš II priede išvardytų finansinio įnašo teikėjų,
 kurių kiekvienas bendrosios įmonės S2R veiklos laikotarpiu
 įsipareigojo skirti bent 30 mln. EUR ir priėmė šiuos
 įstatus pasirašydamas pritarimo raštą.
 3.
 Inovacijų programos (IP) – programos,
 kurių teminėmis sritimis grindžiamas 4 dalyje nurodytas bendrosios
 įmonės S2R pagrindinis planas. IP pasirenkamos pagal tai, ar jas
 vykdant galima tikėtis geriausių rezultatų vienoje ar keliose
 veiklos srityse ir ar jose taikomas geležinkelių sistema grindžiamas požiūris.
 Nepaisant valdybos sprendimo pakeisti S2R pagrindinio plano
 struktūrą, jame turėtų būti numatyta sukurti bent
 penkias toliau nurodytas IP:
 (a)
 ekonomiškai efektyvių ir patikimų didelės
 talpos traukinių;
 (b)
 pažangių eismo valdymo ir kontrolės
 sistemų;
 (c)
 ekonomiškai efektyvios ir patikimos didelio
 pajėgumo infrastruktūros;
 (d)
 informacinių technologijų, kurios
 padėtų teikti patrauklias geležinkelių transporto paslaugas;
 (e)
 tvariam ir patraukliam krovinių vežimui
 Europos geležinkelių transportu skirtų technologijų.
 4.
 S2R pagrindinis planas – bendras perspektyvinis
 strateginis planas, kurį turi parengti bendroji įmonė S2R,
 konsultuodamasi su Europos geležinkelio agentūra ir Europos
 geležinkelių mokslinių tyrimų patariamosios tarybos (ERRAC)
 technologijų platformos nariais, ir kuris paskatintų ilgalaikes inovacijas
 geležinkelių sektoriuje. Jame visoms suinteresuotosioms šalims nustatomi
 pagrindiniai prioritetai ir diegtinos svarbiausios operacinės ir
 technologinės inovacijos, reikalingos siekiant 2 straipsnyje
 nustatytų bendrosios įmonės S2R tikslų. Šis planas
 grindžiamas veiklos rezultatais ir sudaromas remiantis ribotu skaičiumi 3
 dalyje nurodytų pagrindinių teminių sričių arba
 inovacinių programų (IP). Bendrosios įmonės S2R valdybos
 patvirtintą planą tvirtina Taryba remdamasi Komisijos pasiūlymu,
 ir apie jį pranešama Europos Parlamentui.
 2. Užduotys
 Bendrosios įmonės S2R užduotys:
 (a)
 S2R pagrindiniame plane, nurodytame 1 punkto 4
 dalyje, nustatyti prioritetinę mokslinių tyrimų ir
 inovacijų veiklą, įskaitant didelio masto demonstracinę
 veiklą, reikalingą, kad būtų sparčiau diegiamos
 integruotos, sąveikios ir standartizuotos technologinės inovacijos,
 būtinos siekiant prisidėti prie bendros Europos geležinkelių
 erdvės kūrimo ir užtikrinti geležinkelių sistemos veikimo
 pranašumą, kartu didinant geležinkelių transporto pajėgumą
 bei patikimumą ir mažinant su juo susijusias sąnaudas;
 (b)
 sutelkti viešojo ir privačiojo sektorių
 lėšas siekiant finansuoti kiekvieną S2R pagrindinio plano
 inovacijų programos veiklą;
 (c)
 pagal S2R pagrindinį planą parengti
 išsamius, į rezultatus orientuotus metinius darbo planus, prie kurių
 būtų pridėti išsamūs investicijų planai, kuriais
 būtų užtikrintas tęstinumas, sinchroniškumas ir ilgalaikės
 investicijos;
 (d)
 užtikrinti veiklos, susijusios su S2R pagrindiniame
 plane tinkamai nustatytų bendrų produktų kūrimu,
 priežiūrą;
 (e)
 finansiškai remti netiesioginę mokslinių
 tyrimų ir inovacijų veiklą, daugiausia teikiant dotacijas
 nariams ir veiklos dalyviams pačiomis tinkamiausiomis priemonėmis,
 pavyzdžiui, organizuojant viešąjį pirkimą arba teikiant
 dotacijas pagal kvietimus teikti programos tikslų įgyvendinimo
 pasiūlymus, laikantis Reglamento (ES) Nr. [...], kuriuo nustatomos
 Bendrosios mokslinių tyrimų ir inovacijų programos „Horizontas 2020“
 (2014–2020 m.) dalyvavimo ir sklaidos taisyklės;
 (f)
 organizuoti techninius mokslinių tyrimų,
 plėtros, tvirtinimo ir nagrinėjimo darbus, kurie turi būti
 vykdomi jai prižiūrint, kartu vengiant tokios veiklos suskaidymo;
 (g)
 taikant tinkamas stebėsenos ir vertinimo
 procedūras, užtikrinti geležinkelių sektoriaus mokslinių
 tyrimų ir inovacijų veiklos veiksmingumą bei efektyvumą ir
 stebėti pažangą įgyvendinant bendrosios įmonės S2R
 tikslus;
 (h)
 surinkti naudotojų reikalavimus ir nustatyti
 sąveikumo standartus, kad investicijos į mokslinius tyrimus ir
 plėtrą būtų orientuotos į veiklos ir tinkamo pateikimo
 rinkai sprendimus;
 (i)
 vystyti glaudų bendradarbiavimą ir
 užtikrinti veiklos koordinavimą su susijusia europine, nacionaline ir
 tarpvalstybine mokslinių tyrimų ir inovacijų veikla
 geležinkelių sektoriuje, kuri visų pirma vykdoma pagal ankstesnes
 bendrąsias programas ir bendrąją programą „Horizontas
 2020“, taip sudarant sąlygas bendrajai įmonei S2R tapti pagrindiniu
 atskaitos tašku, kuriuo remiantis būtų ES lygmeniu teikiamas visas su
 geležinkeliais susijusių mokslinių tyrimų ir inovacijų
 finansavimas;
 (j)
 užmegzti ir plėtoti glaudų ilgalaikį
 Sąjungos, geležinkelių gamybos pramonės ir kitų
 suinteresuotųjų šalių, įskaitant geležinkelius
 eksploatuojančią bendruomenę, taip pat kitas geležinkelių
 sektoriaus ir tradiciniam geležinkelių sektoriui nepriklausančias
 suinteresuotąsias šalis, bendradarbiavimą, būtiną siekiant
 kurti inovacijas naujose srityse ir užtikrinti aktyvų novatoriškų
 sprendimų diegimą rinkoje;
 (k)
 palaikyti ryšį visų pirma su
 mokslinių tyrimų ir inovacijų veiklą geležinkelių
 techninėje srityje nacionaliniu ir tarptautiniu lygmenimis
 vykdančiomis ERRAC technologijų platformos suinteresuotosiomis
 šalimis ir su kitose srityse veikiančiais subjektais, kaip antai Europos
 kelių transporto tyrimų patariamąja taryba (ERTRAC), Europos
 aviacijos mokslinių tyrimų ir inovacijų patariamąja taryba
 (ACARE), taip pat Europos vandens transporto technologijų platformos,
 Ateities gamybos technologijų platformos („Manufuture“), Pažangių
 inžinerinių medžiagų ir technologijų platformos („EUMaT“)
 suinteresuotosiomis šalimis ir kitais subjektais;
 (l)
 laikantis bendrosios programos
 „Horizontas 2020“ tikslų, skatinti jos veikloje dalyvauti MVĮ;
 (m)
 siekti, kad narių ir partnerių
 dalyvavimas jos veikloje būtų grindžiamas geografine pusiausvyra;
 (n)
 vykdyti informacijos, komunikacijos ir sklaidos
 veiklą taikant, mutatis mutandis, Reglamento (ES) Nr. .../2013
 [bendroji programa „Horizontas 2020“] 22 straipsnį;
 (o)
 atlikti visas kitas užduotis, reikalingas šio
 reglamento 2 straipsnyje nurodytiems tikslams pasiekti.
 3. Nariai
 1.
 Bendros įmonės S2R nariai:
 (a)
 Sąjunga, kuriai atstovauja Komisija,
 (b)
 šiuos įstatus pritarimo raštu priėmę
 kiti nei Sąjunga bendrosios įmonės S2R nariai steigėjai,
 išvardyti šio reglamento II priede, ir pagal 4 punktą atrenkami
 asocijuotieji nariai. Šie nariai visi kartu vadinami kitais nei Sąjunga
 nariais.
 2.
 Kitų nei Sąjunga narių vaidmuo ir
 įnašas nustatomi narystės susitarime su bendrąja įmone S2R.
 Derybos dėl šio susitarimo vedamos su vykdomuoju direktoriumi ir
 susitarimas perduodamas valdybai tvirtinti. Susitarime pateikiamas kiekybinis
 ir kokybinis nario įnašo į bendrąją įmonę S2R,
 nurodyto 4 straipsnio 2 dalies a punkte, aprašymas ir 4 straipsnio 2 dalies b
 punkte nurodytos papildomos veiklos planas, taip pat pateikiamos su narių
 atstovavimu valdyboje susijusios nuostatos.
 4. Narystės pakeitimai
 1.
 Bet kuris valstybėje narėje arba
 bendrosios programos „Horizontas 2020“ asocijuotojoje šalyje
 įsisteigęs juridinis asmuo arba įsteigta juridinių
 asmenų grupė ar konsorciumas gali teikti paraišką leisti tapti
 bendrosios įmonės S2R asocijuotuoju nariu, jei jis (ji) priima
 bendrosios įmonės S2R įstatus ir įsipareigoja
 prisidėti prie 4 dalyje nurodyto finansavimo, skirto šio reglamento 2
 straipsnyje nustatytiems bendrosios įmonės S2R tikslams
 įgyvendinti.
 2.
 Bendrosios įmonės S2R asocijuotieji
 nariai atrenkami skelbiant atvirą, nediskriminacinį ir
 konkurencingą kvietimą teikti pasiūlymus. Pirmasis kvietimas
 teikti asocijuotųjų narių pasiūlymus skelbiamas ne vėliau
 kaip per tris mėnesius nuo bendrosios įmonės S2R įsteigimo.
 Visi kiti kvietimai skelbiami prireikus esminių gebėjimų
 įgyvendinant S2R pagrindinį planą. Visi kvietimai skelbiami
 bendrosios įmonės S2R svetainėje, apie juos pranešama per
 valstybių atstovų grupę ir kitais kanalais, kad būtų
 užtikrintas kuo platesnis dalyvavimas siekiant S2R pagrindiniame plane
 nustatytų tikslų. Bendroji įmonė S2R skatina MVĮ,
 visos geležinkelių sektoriaus vertės grandinės ir tradiciniam
 geležinkelių sektoriui nepriklausančių subjektų
 dalyvavimą.
 3.
 Valdyba vertina vertina paraiškas leisti tapti
 asocijuotuoju nariu, atsižvelgdama, be kita ko, į pareiškėjo
 svarbą ir galimą papildomą naudą siekiant bendrosios
 įmonės S2R tikslų, pareiškėjo finansinį
 patikimumą ir bet kokius galimus interesų konfliktus. Tada ji priima
 sprendimą dėl paraiškos.
 4.
 Mažiausias įnašas, kurį turi skirti
 norintis tapti asocijuotuoju nariu, sudaro 2,5 % viso inovacijų
 programos, kurioje jis dalyvauja, biudžeto.
 5.
 Bet kuris bendrosios įmonės S2R narys
 gali nutraukti savo narystę. Nutraukimas neatšaukiamai įsigalioja praėjus
 šešiems mėnesiams nuo pranešimo pateikimo kitiems nariams. Nuo to momento
 buvęs narys atleidžiamas nuo visų įsipareigojimų, išskyrus
 tuos, kuriuos bendroji įmonė S2R patvirtino ar prisiėmė iki
 narystės nutraukimo.
 6.
 Bendros įmonės S2R narystė negali
 būti perleista trečiajai šaliai be išankstinio ir vieningo valdybos
 sutikimo.
 7.
 Kai tik pagal šį punktą įvyksta
 narystės pokyčių, bendroji įmonė S2R savo
 svetainėje nedelsdama paskelbia atnaujintą savo narių
 sąrašą ir nurodo pokyčių įsigaliojimo datą.
 5. Bendrosios įmonės darbo
 organizavimas
 1.
 Bendrosios įmonės S2R organai yra šie:
 (a)
 valdyba:
 (b)
 vykdomasis direktorius;
 (c)
 mokslinis komitetas,
 (d)
 valstybių atstovų grupė.
 2.
 Mokslinis komitetas ir valstybių atstovų
 grupė yra bendrosios įmonės S2R patariamieji organai.
 6. Valdybos sudėtis
 Valdybą sudaro ne daugiau kaip dvidešimt
 narių, įskaitant:
 (a)
 du Komisijos atstovus;
 (b)
 po vieną kiekvieno bendrosios įmonės
 S2R nario steigėjo, kito nei Sąjunga, atstovą;
 (c)
 bent po vieną kiekvienoje inovacijų
 programoje, nurodytoje 1 punkto 3 dalyje, dalyvaujančių
 asocijuotųjų narių atstovą. Šiuos atstovus skiria
 bendrosios įmonės S2R valdyba, rūpindamasi užtikrinti, kad
 būtų proporcingai atstovaujama visoje geležinkelių sektoriaus
 vertės grandinėje veikiantiems, taip pat tradiciniam
 geležinkelių sektoriui nepriklausantiems subjektams.
 7. Valdybos veiklos organizavimas
 1.
 Valdybai pirmininkauja Komisija.
 2.
 Bendrosios įmonės S2R narių
 turimų balsų skaičius yra proporcingas jų įnašams
 į bendrosios įmonės fondus. Nepaisant šios dalies pirmojo
 sakinio, Komisija turi 50 % balsavimo teisių. Komisijos balsas yra
 nedalomas ir atspindi Sąjungos poziciją valdyboje.
 3.
 Atstovai deda visas įmanomas pastangas
 susitarti. Nepaisant 4 dalies, jei susitarti nepavyksta, valdybos sprendimai
 priimami bent dviejų trečdalių visų balsų,
 įskaitant nedalyvaujančių narių balsus, dauguma, nebent
 šiuose įstatuose būtų numatyta kitaip.
 4.
 Jei sprendžiant dėl asocijuotųjų
 narių stojimo ir atstovavimo jiems valdyboje dviejų
 trečdalių balsų dauguma nesurenkama, Komisijos balsas yra
 lemiamas.
 5.
 Valdyba priima savo darbo tvarkos taisykles,
 kuriomis užtikrinama, kad jos darbas vyktų sklandžiai ir veiksmingai. Šios
 taisyklės apima specialias procedūras, skirtas interesų
 konfliktui nustatyti ir jo išvengti.
 Valdyba posėdžiauja mažiausiai tris kartus per
 metus. Neeiliniai posėdžiai šaukiami trečdalio valdybos narių,
 turinčių ne mažiau kaip 30 % visų balsų, arba
 Komisijos ar vykdomojo direktoriaus prašymu.
 Posėdžiai paprastai vyksta bendros
 įmonės buveinėje.
 Vykdomasis direktorius turi teisę dalyvauti svarstymuose,
 tačiau balsavimo teisės neturi.
 Valdybos posėdžiuose stebėtojo
 teisėmis dalyvauja Europos geležinkelio agentūros atstovas ir
 valstybių atstovų grupės pirmininkas arba jo pavaduotojas.
 Valdyba į savo posėdžius dalyvauti
 stebėtojo teisėmis gali pakviesti kitus asmenis.
 8. Valdybos užduotys
 Valdyba bendrai atsako už bendrosios
 įmonės S2R strateginę kryptį bei veiklą ir
 prižiūri tos veiklos įgyvendinimą. Valdyba visų pirma
 atlieka šias užduotis:
 (a)
 tvirtina S2R pagrindinį planą ir visus pasiūlymus
 jį keisti;
 (b)
 priima bendrosios įmonės S2R metinį
 darbo planą ir atitinkamas išlaidų sąmatas, kuriuos,
 pasikonsultavęs su moksliniu komitetu ir valstybių atstovų
 grupe, siūlo vykdomasis direktorius;
 (c)
 pagal 4 punktą vertina, priima arba atmeta
 paraiškas dėl naujos narystės;
 (d)
 sprendžia dėl nario, kuris nevykdo
 įsipareigojimų, narystės bendrojoje įmonėje S2R
 nutraukimo ir tokio nutraukimo sąlygų;
 (e)
 tvirtina 3 punkto 2 dalyje nurodytus narystės
 susitarimus, jei taikoma, pasikonsultavusi su ad hoc patariamąja
 grupe;
 (f)
 pagal šio reglamento 5 straipsnį tvirtina
 bendrosios įmonės finansines taisykles;
 (g)
 tvirtina vykdomojo direktoriaus teikiamą
 bendrosios įmonės S2R metinio biudžeto pasiūlymą,
 įskaitant etatų planą, kuriame nurodomas laikinų etatų
 pagal pareigų grupę ir lygį, taip pat sutartininkų ir
 deleguotųjų nacionalinių ekspertų skaičius, išreikštas
 visos darbo dienos ekvivalentu;
 (h)
 pagal šio reglamento 6 straipsnio 2 dalį
 darbuotojų atžvilgiu vykdo paskyrimų institucijos įgaliojimus;
 (i)
 skiria ir atleidžia vykdomąjį
 direktorių, pratęsia jo kadenciją, teikia jam rekomendacijas ir
 stebi jo darbo rezultatus;
 (j)
 vykdomajam direktoriui rekomendavus, tvirtina
 organizacinę schemą;
 (k)
 tvirtina metines sąskaitas;
 (l)
 tvirtina metinę veiklos ataskaitą,
 įskaitant atitinkamas išlaidas;
 (m)
 atitinkamai užtikrina, kad būtų
 įsteigta bendrosios įmonės S2R vidaus audito grupė;
 (n)
 rengia atvirų ir skaidrių kvietimų
 teikti paraiškas procedūras, tvirtina kvietimus teikti paraiškas ir, jei
 taikoma, su jais susijusias paraiškų teikimo, vertinimo ir atrankos, taip
 pat sutarties sudarymo ir peržiūros taisykles;
 (o)
 tvirtina finansuoti atrinktos veiklos
 sąrašą;
 (p)
 jei taikoma, steigia 14 punkte nurodytas darbo
 grupes, kurios papildo bendrosios įmonės S2R organus;
 (q)
 pagal šio reglamento 6 straipsnio 3 dalį
 atitinkamai rengia Tarnybos nuostatų įgyvendinimo taisykles, o pagal
 šio reglamento 7 straipsnį rengia nacionalinių ekspertų
 delegavimo į bendrąją įmonę S2R ir stažuotojų
 darbo taisykles;
 (r)
 bet kurio bendrosios įmonės S2R nario
 siūlymu Komisijai atitinkamai teikia prašymus iš dalies pakeisti šį
 reglamentą;
 (s)
 sprendžia dėl pasiūlymų
 pratęsti bendrosios įmonės veiklą arba įmonę
 likviduoti teikimo Komisijai;
 (t)
 vykdo visas užduotis, kurias bendroji
 įmonė S2R gali paskirti vykdyti vienam iš savo organų,
 tačiau jų nėra jiems konkrečiai paskyrusi.
 9. Vykdomojo direktoriaus skyrimas,
 atleidimas ar kadencijos pratęsimas
 1.
 Vykdomąjį direktorių skiria valdyba
 iš Komisijos pasiūlytų kandidatų sąrašo po atviros ir
 skaidrios atrankos procedūros.
 2.
 Vykdomasis direktorius yra vienas iš
 darbuotojų ir yra įdarbinamas pagal Sąjungos kitų
 tarnautojų įdarbinimo sąlygų 2 straipsnio a punktą
 kaip bendrosios įmonės S2R laikinasis darbuotojas.
 3.
 Sudarant sutartį su vykdomuoju direktoriumi
 bendrajai įmonei S2R atstovauja valdybos pirmininkas.
 4.
 Vykdomasis direktorius skiriamas penkerių
 metų kadencijai. To laikotarpio pabaigoje Komisija atlieka vertinimą,
 kuriame atsižvelgiama į vykdomojo direktoriaus veiklos vertinimą ir
 būsimas bendrosios įmonės S2R užduotis ir iššūkius.
 5.
 Komisijos pasiūlymu, kuriame atsižvelgiama
 į 4 dalyje nurodytą vertinimą, valdyba gali vykdomojo
 direktoriaus kadenciją pratęsti vieną kartą ir ne ilgiau
 nei penkeriems metams.
 6.
 Vykdomasis direktorius, kurio kadencija buvo
 pratęsta, pasibaigus visam jo kadencijos laikotarpiui negali dalyvauti
 kitoje atrankos į tas pačias pareigas procedūroje.
 7.
 Vykdomasis direktorius gali būti pašalintas iš
 pareigų tik valdybos, gavusios Komisijos pasiūlymą, sprendimu.
 10. Vykdomojo direktoriaus užduotys
 1.
 Vykdomasis direktorius yra vyriausias
 pareigūnas, atsakingas už kasdienį bendrosios įmonės S2R
 valdymą, vykdomą vadovaujantis valdybos sprendimais.
 2.
 Vykdomasis direktorius yra bendrosios
 įmonės S2R teisinis atstovas. Jis yra atskaitingas valdybai ir,
 vadovaudamasis jam suteiktais įgaliojimais, savo pareigas vykdo visiškai
 nepriklausomai.
 3.
 Vykdomasis direktorius vykdo bendrosios
 įmonės S2R biudžetą. Jis teikia valdybai visą jos
 funkcijoms vykdyti reikalingą informaciją.
 4.
 Vykdomasis direktorius visų pirma:
 (a)
 rengia ir teikia valdybai tvirtinti metinio
 biudžeto projektą, įskaitant atitinkamą personalo etatų
 planą, kuriame nurodomi laikini etatai pagal pareigų grupę ir
 lygį, taip pat sutartininkų ir deleguotųjų
 nacionalinių ekspertų skaičius, išreikštas visos darbo dienos
 ekvivalentu;
 (b)
 rengia ir teikia valdybai tvirtinti bendrosios
 įmonės metinius darbo planus ir atitinkamas išlaidų
 sąmatas;
 (c)
 teikia valdybai tvirtinti metines sąskaitas;
 (d)
 rengia ir teikia valdybai tvirtinti 19 punkto 2
 dalyje nurodytą metinės veiklos ataskaitą ir kitas panašias
 ataskaitas, kurių gali paprašyti valdyba;
 (e)
 kaip antroji instancija sprendžia tas pačias
 IP vykdančių subjektų vidaus ginčus;
 (f)
 kaip pirmoji instancija sprendžia skirtingas IP
 vykdančių subjektų ginčus;
 (g)
 administruoja kvietimus teikti paraiškas ir teikia
 valdybai tvirtinti finansuoti atrinktos veiklos sąrašą;
 (h)
 pasirašo konkrečius susitarimus ar sprendimus;
 (i)
 pasirašo viešojo pirkimo sutartis;
 (j)
 užtikrina, kad būtų vykdomi bendrosios
 įmonės įsipareigojimai, numatyti jos sudarytose sutartyse ir
 susitarimuose;
 (k)
 užtikrina pagal įvairias IP vykdomos veiklos
 koordinavimą, imasi tinkamų veiksmų sąsajoms valdyti,
 netinkamo projektų sutapimo išvengti ir skatina veiklos pagal
 įvairias IP sinergijas;
 (l)
 siūlo valdybai techninio turinio ir biudžeto
 asignavimų skirtingoms IP patikslinimus;
 (m)
 užtikrina, kad suplanuoti tikslai būtų
 įgyvendinti laikantis grafikų, koordinuoja pagal IP vykdomą
 veiklą ir stebi jos pažangą, o prireikus siūlo koreguoti tikslus
 ir susijusius grafikus;
 (n)
 stebi pažangą, daromą siekiant IP
 tikslų;
 (o)
 rengia ir vykdo bendrosios įmonės S2R
 komunikacijos politiką;
 (p)
 teikia valdybai organizacinės schemos
 pasiūlymus;
 (q)
 organizuoja, orientuoja ir prižiūri bendrosios
 įmonės veiklą ir darbuotojus pagal valdybos suteiktus
 įgaliojimus, kaip nustatyta šio reglamento 6 straipsnio 2 dalyje;
 (r)
 užtikrina, kad bendrosios įmonės veikla
 būtų vykdoma visiškai nepriklausomai ir išvengiant interesų
 konfliktų;
 (s)
 nustato efektyvią ir veiksmingą vidaus
 kontrolės sistemą, užtikrina jos veikimą ir valdybai praneša
 apie visus jos reikšmingus pakeitimus;
 (t)
 užtikrina, kad būtų atliekamas rizikos
 vertinimas ir ji būtų valdoma;
 (u)
 imasi kitų priemonių, kurių reikia
 bendrosios įmonės S2R tikslų įgyvendinimo pažangai
 įvertinti;
 (v)
 rengia informacijos mainus su valstybių
 atstovų grupe ir Europos geležinkelio agentūra;
 (w)
 atlieka visas kitas užduotis, kurias valdyba patiki
 ar paveda atlikti vykdomajam direktoriui.
 5.
 Vykdomasis direktorius įsteigia programų
 biurą, už kurį yra atsakingas ir kuris vykdo visas pagal šį
 reglamentą atsirandančias pagalbines užduotis. Programų biure
 dirba bendrosios įmonės S2R darbuotojai visų pirma atlieka šias
 užduotis:
 (a)
 padeda sukurti ir pagal bendrosios įmonės
 S2R finansines taisykles valdyti tinkamą apskaitos sistemą;
 (b)
 administruoja kvietimus teikti paraiškas, kaip
 numatyta metiniame darbo plane, ir administruoja bei koordinuoja susitarimus ar
 sprendimus;
 (c)
 teikia nariams ir kitiems bendrosios
 įmonės S2R organams visą aktualią informaciją ir
 paramą, kurių jiems reikia savo pareigoms atlikti, ir tenkina jų
 specialius prašymus;
 (d)
 atlieka bendrosios įmonės S2R organų
 sekretoriato funkcijas ir teikia paramą visoms valdybos įsteigtoms
 darbo grupėms.
 11. Europos geležinkelio agentūra
 Europos geležinkelio agentūra
 stebėtojos teisėmis dalyvauja valdybos veikloje ir prisideda prie
 bendrosios įmonės S2R pagrindinio plano sudarymo ir
 įgyvendinimo; tuo tikslu ji visų pirma vykdo šias patariamąsias
 užduotis:
 (a)
 siūlo galimus įmonės S2R pagrindinio
 plano ir metinių darbo planų pakeitimus, pirmiausia siekdama
 užtikrinti, kad būtų patenkinti mokslinių tyrimų poreikiai,
 susiję su bendros Europos geležinkelių erdvės sukūrimu;
 (b)
 pasikonsultavusi su šio reglamento 2 straipsnio 1
 dalies e punkte nurodytomis suinteresuotosiomis šalimis siūlo
 mokslinių tyrimų, plėtros ir tvirtinimo veiklai taikytinus
 techninius standartus, kad būtų užtikrinta rezultatų
 sąveika ir sauga;
 (c)
 peržiūri formuojant būsimą
 sistemą vykstančius bendrus pokyčius ir dalyvauja reglamentavimo
 reikalavimuose nustatant tikslines sistemas;
 (d)
 peržiūri pagal projektus vykdomą
 veiklą ir rezultatus, siekdama nustatyti, ar jie susiję su šio
 reglamento 2 straipsnio 2 dalyje nurodytais tikslais, ir užtikrinti
 mokslinių tyrimų rezultatų sąveiką ir saugą.
 12. Mokslinis komitetas
 1.
 Mokslinį komitetą sudaro ne daugiau kaip
 dvylika narių. Komitetas renka pirmininką iš savo narių.
 2.
 Nariai proporcingai atstovauja pasaulinio lygmens
 akademinės bendruomenės, pramonės, mažųjų ir
 vidutinių įmonių, nevyriausybinių organizacijų ir
 reguliavimo institucijų mokslininkams ir inžinieriams. Visi mokslinio
 komiteto nariai kartu turi reikiamos mokslinės kompetencijos ir
 techninės srities žinių, būtinų bendrajai įmonei S2R
 teikiant moksliškai pagrįstas rekomendacijas.
 3.
 Valdyba nustato konkrečius mokslinio komiteto
 narių atrankos kriterijus ir tvarką ir skiria jo narius. Valdyba
 atsižvelgia į galimus valstybių atstovų grupės, ERRAC ir
 Europos geležinkelio agentūros siūlomus kandidatus.
 4.
 Mokslinis komitetas atlieka šias užduotis:
 (a)
 pataria dėl mokslinių ir
 technologinių prioritetų, į kuriuos reikia atsižvelgti
 metiniuose darbo planuose;
 (b)
 pataria dėl mokslinių ir
 technologinių laimėjimų, aprašytų metinėje veiklos
 ataskaitoje;
 (c)
 siūlo galimas toliau plėtotinas
 pažangiųjų mokslinių tyrimų sritis;
 (d)
 siūlo galimą sąveiką su
 mokslinių tyrimų ir inovacijų veiklą geležinkelių
 techninėje srityje nacionaliniu ir tarptautiniu lygmenimis
 vykdančiomis suinteresuotosiomis šalimis, visų pirma,
 dalyvaujančiomis ERRAC technologijų platformoje, ir su kitose srityse
 veikiančiais subjektais, kaip nustatyta 2 punkto k dalyje.
 5.
 Mokslinis komitetas posėdžiauja bent du kartus
 per metus. Posėdžius sušaukia jo pirmininkas.
 6.
 Mokslinis komitetas gali, pirmininkui sutikus,
 į posėdžius kviesti kitus asmenis.
 7.
 Mokslinis komitetas priima savo darbo tvarkos
 taisykles.
 13. Valstybių atstovų grupė
 1.
 Valstybių atstovų grupę sudaro po
 vieną kiekvienos valstybės narės ir kiekvienos bendrosios
 programos „Horizontas 2020“ asocijuotosios šalies atstovą. Ji renka
 pirmininką ir jo pavaduotoją iš savo narių.
 2.
 Valstybių atstovų grupė
 posėdžiauja bent du kartus per metus. Posėdžius sušaukia jos
 pirmininkas. Posėdžiuose dalyvauja vykdomasis direktorius ir valdybos
 pirmininkas arba jų atstovai.
 3.
 Valstybių atstovų grupės
 posėdžiuose gali dalyvauti Europos Parlamento ir Tarybos direktyvos
 2012/34/ES[1]
 62 straipsniu įsteigto bendros Europos geležinkelių erdvės
 komiteto nariai arba jų atstovai.
 4.
 Su valstybių atstovų grupe
 konsultuojamasi ir ji visų pirma nagrinėja informaciją ir teikia
 nuomonę šiais klausimais:
 (a)
 strateginės krypties ir S2R pagrindinio plano
 atnaujinimo ir pažangos siekiant tame plane nustatytų tikslų;
 (b)
 bendrosios įmonės S2R metinių darbo
 planų;
 (c)
 sąsajų su bendrąja programa
 „Horizontas 2020“ ir kitomis ES ir valstybių narių finansavimo priemonėmis,
 įskaitant Europos infrastruktūros tinklų priemonę ir
 Europos struktūrinius fondus;
 (d)
 sąsajų su Ketvirtuoju geležinkelių
 dokumentų rinkiniu ir tikslo sukurti bendrą Europos geležinkelių
 erdvę;
 (e)
 MVĮ ir tradiciniam geležinkelių sektoriui
 nepriklausančių susijusių subjektų dalyvavimo.
 5.
 Valstybių atstovų grupė taip pat
 teikia informaciją ir bendrajai įmonei S2R tarpininkauja tokiais
 klausimais:
 (a)
 atitinkamų nacionalinių ar
 regioninių mokslinių tyrimų ir inovacijų programų
 būklės ir galimų bendradarbiavimo sričių,
 įskaitant atitinkamų technologijų diegimą, nustatymo;
 (b)
 konkrečių priemonių, kurių
 imamasi nacionaliniu ar regioniniu lygmeniu ir kurios susijusios su sklaidos
 renginiais, teminiais techniniais seminarais ir komunikacijos veikla.
 6.
 Valstybių atstovų grupė bendrajai
 įmonei S2R savo iniciatyva gali pateikti rekomendacijas techniniais,
 valdymo ir finansų klausimais, ypač jei jie daro poveikį
 nacionaliniams ar regioniniams interesams. Bendroji įmonė S2R
 informuoja valstybių atstovų grupę apie tolesnę su tokiomis
 rekomendacijomis susijusią veiklą.
 7.
 Valstybių atstovų grupė priima savo
 darbo tvarkos taisykles.
 14. Darbo grupės
 1.
 Bendrosios įmonės S2R valdyba, siekdama
 vykdyti 2 punkte numatytas užduotis, gali sukurti ribotą skaičių
 darbo grupių, kurios vykdytų valdybos joms pavestą veiklą.
 Šias grupes sudaro profesionalai, ir jos dirba skaidriai.
 2.
 Darbo grupėse dalyvaujantys ekspertai
 nėra bendrosios įmonės S2R darbuotojai.
 3.
 Bendroji įmonė S2R, siekdama užtikrinti
 didžiausią žinių įvairovę, skatina darbo grupių
 veikloje dalyvauti MVĮ, mokslinių tyrimų organizacijas ir
 tradiciniam geležinkelių sektoriui nepriklausančius subjektus ir jiems
 sudaro palankias sąlygas dalyvauti toje veikloje.
 4.
 Darbo grupėms pirmininkauja bendrosios
 įmonės S2R atstovas. Šioms darbo grupėms kaip stebėtojos
 padeda Komisija ir Europos geležinkelio agentūra.
 15. Finansavimo šaltiniai
 1.
 Bendrąją įmonę S2R kartu
 finansuoja Sąjunga, kiti nei Sąjunga nariai ir su jais susiję
 subjektai dalimis mokėdami finansinius įnašus ir skirdami
 nepiniginius įnašus, kuriuos sudaro išlaidos, patiriamos jiems vykdant
 netiesioginę bendrosios įmonės S2R nekompensuojamą
 veiklą.
 2.
 Bendrosios įmonės S2R
 administracinės išlaidos neviršija 27 mln. EUR ir yra
 padengiamos finansiniais įnašais, kurie kasmet lygiai padalijami
 Sąjungai ir kitiems nei Sąjunga bendrosios įmonės S2R
 nariams, kurie nėra mokslinių tyrimų centrai ir universitetai.
 Kitų nei Sąjunga narių įnašas nustatomas proporcingai
 atsižvelgiant į jų atitinkamus biudžetinius įsipareigojimus. Jei
 dalis įnašo administracinėms išlaidoms padengti nepanaudojama, ji
 gali būti panaudota bendrosios įmonės S2R veiklos išlaidoms
 padengti.
 3.
 Bendrosios įmonės S2R veiklos išlaidos
 padengiamos:
 (a)
 Sąjungos finansiniu įnašu;
 (b)
 kitų nei Sąjunga narių ir su jais
 susijusių subjektų nepiniginiais įnašais, kuriuos sudaro
 išlaidos, patiriamos jiems vykdant netiesioginę veiklą, atėmus
 bendrosios įmonės įnašą ir bet kokį kitą
 Sąjungos toms išlaidoms padengti skirtą įnašą.
 4.
 Į bendrosios įmonės S2R
 biudžetą įtraukiamus išteklius sudaro tokie įnašai:
 (a)
 narių finansiniai įnašai
 administracinėms išlaidoms padengti;
 (b)
 Sąjungos finansinis įnašas veiklos
 išlaidoms padengti;
 (c)
 visos pajamos, kurias gauna bendroji
 įmonė;
 (d)
 visi kiti finansiniai įnašai, ištekliai ir
 pajamos.
 5.
 Visos palūkanos, gautos už bendrosios
 įmonės S2R narių sumokėtus mokesčius, laikomos jos
 pajamomis.
 6.
 Visi bendrosios įmonės S2R ištekliai
 skiriami šio reglamento 2 straipsnyje nustatytiems tikslams pasiekti.
 7.
 Bendroji įmonė S2R valdo visą savo
 sukauptą turtą arba turtą, jai perleistą šio reglamento 2
 straipsnyje numatytiems tikslams įgyvendinti.
 8.
 Atsižvelgiant į 22 punkto 4 dalį, bet
 koks pajamų, palyginti su išlaidomis, perteklius bendrosios
 įmonės S2R nariams nepaskirstomas ir tokios išmokos nemokamos.
 16. Sąjungos įnašo paskirstymas
 1.
 Sąjungos finansinis įnašas į
 bendrąją įmonę S2R, skirtas 3 straipsnio 1 dalies a punkte
 nurodytoms veiklos išlaidoms padengti, ir papildomas įnašas, nurodytas 3
 straipsnio 1 dalies b punkte, paskirstomas taip:
 (a)
 iki 40 % skiriama kitiems nei Sąjunga nariams
 steigėjams ir su jais susijusiems subjektams;
 (b)
 iki 30 % skiriama asocijuotiesiems nariams ir
 su jais susijusiems subjektams;
 (c)
 bent 30 % skiriama pagal konkursinius
 kvietimus teikti paraiškas ir kvietimus dalyvauti konkursuose.
 2.
 Finansavimas pagal 1 dalį skiriamas po to, kai
 nepriklausomi ekspertai įvertina pasiūlymus.
 3.
 Bendrosios įmonės S2R finansiniai
 įsipareigojimai neviršija finansinių išteklių, kuriuos jos
 biudžetui skyrė ar įsipareigojo skirti nariai, sumos.
 17. Finansiniai metai
 Finansiniai metai
 trunka nuo sausio 1 d. iki gruodžio 31 d.
 18. Veiklos ir finansavimo planavimas
 1.
 Vykdomasis direktorius, remdamasis bendrosios
 įmonės S2R pagrindiniu planu, parengia ir pateikia valdybai priimti
 metinio darbo plano projektą, kuriame pateikiamas išsamus mokslinių
 tyrimų ir inovacijų veiklos planas, administracinės veiklos
 planas ir atitinkama išlaidų sąmata ateinantiems metams. Darbo plano
 projekte taip pat nurodoma numatoma įnašų, kurie turės būti
 skirti pagal 15 punkto 3 dalies b eilutę, vertė.
 2.
 Konkrečių metų darbo planas
 priimamas iki ankstesnių metų pabaigos. Metinis darbo planas
 skelbiamas viešai.
 3.
 Vykdomasis direktorius parengia kitų metų
 biudžeto projektą ir pateikia jį valdybai priimti.
 4.
 Konkrečių metų biudžetą valdyba
 priima iki ankstesnių metų pabaigos.
 5.
 Metinis biudžetas pritaikomas siekiant atsižvelgti
 į Sąjungos biudžete nustatytą Sąjungos įnašą.
 19. Veiklos ir finansavimo ataskaitų
 teikimas
 1.
 Vykdomasis direktorius kasmet teikia valdybai
 ataskaitą apie vykdant pareigas pasiektus rezultatus pagal bendrosios
 įmonės S2R finansines taisykles.
 2.
 Kasmet iki vasario 15 d. vykdomasis
 direktorius pateikia valdybai tvirtinti metinę veiklos ataskaitą apie
 praėjusiais kalendoriniais metais bendrosios įmonės S2R
 padarytą pažangą, visų pirma palyginti su tų metų
 darbo planu. Toje ataskaitoje, inter alia, pateikiama informacija apie:
 (a)
 vykdytą mokslinių tyrimų,
 inovacijų bei kitą veiklą ir atitinkamas išlaidas;
 (b)
 pateiktą veiklą, atskirai nurodant
 dalyvių tipus, įskaitant MVĮ, ir valstybes;
 (c)
 finansuoti atrinktus veiksmus, atskirai nurodant
 dalyvių tipus, įskaitant MVĮ, ir valstybes, taip pat nurodant
 bendrosios įmonės S2R finansavimą atskiriems dalyviams ir
 veiklai.
 Valdybai patvirtinus, metinė veiklos
 ataskaita perduodama valstybių atstovų grupei ir paskelbiama viešai.
 3.
 Pagal Reglamento (ES, Euratomas) Nr. 966/2012
 60 straipsnio 5 dalį bendroji įmonė S2R ataskaitą kasmet
 teikia Komisijai.
 4.
 Bendrosios įmonės S2R sąskaitas
 tikrina nepriklausoma audito įstaiga, kaip nustatyta Reglamento (ES,
 Euratomas) Nr. 966/2012 60 straipsnio 5 dalyje.
 Bendrosios įmonės S2R sąskaitų
 Audito Rūmai netikrina.
 20. Vidaus auditas
 Bendrosios
 įmonės S2R atžvilgiu Komisijos vidaus auditorius turi tuos
 pačius įgaliojimus, kaip ir Komisijos atžvilgiu.
 21. Narių atsakomybė ir draudimas
 1.
 Narių finansinė atsakomybė už
 bendrosios įmonės S2R skolas neviršija jų jau sumokėto
 įnašo administracinėms išlaidoms padengti.
 2.
 Bendroji įmonė S2R apsidraudžia tinkamu
 draudimu ir moka draudimo įmokas.
 22. Interesų konfliktai
 1.
 Bendroji įmonė S2R, jos organai ir
 darbuotojai vykdydami veiklą vengia interesų konflikto.
 2.
 Valdyba priima savo nariams, organams, darbuotojams
 ir deleguotiesiems darbuotojams taikomas interesų konfliktų
 prevencijos ir valdymo taisykles. Tose taisyklėse yra nuostatos, kuriomis
 siekiama išvengti valdybos narių atstovų interesų konfliktų.
 23. Likvidavimas
 1.
 Pasibaigus šio reglamento 1 straipsnyje
 apibrėžtam laikotarpiui bendroji įmonė S2R likviduojama.
 2.
 Likvidavimo procedūra automatiškai pradedama,
 jei iš bendrosios įmonės S2R pasitraukia Komisija arba visi kiti nei
 Sąjunga nariai.
 3.
 Siekdama atlikti bendrosios įmonės
 likvidavimo procedūrą, valdyba paskiria vieną ar daugiau
 likvidatorių, kurie laikosi valdybos sprendimų.
 4.
 Likviduojamos bendrosios įmonės turtas
 naudojamas jos įsipareigojimams ir su likvidavimu susijusioms išlaidoms
 padengti. Perteklius paskirstomas likvidavimo metu esantiems nariams
 proporcingai pagal jų finansinį įnašą į
 bendrąją įmonę S2R. Sąjungai skirtas perteklius
 grąžinamas į Sąjungos biudžetą.
 5.
 Sukuriama ad hoc procedūra, kuria
 užtikrinamas tinkamas bendrosios įmonės S2R sudarytų
 susitarimų ar priimtų sprendimų ir viešojo pirkimo
 sutarčių, kurios galioja ilgiau nei veikia bendroji įmonė,
 valdymas.
 II PRIEDAS. KITI NEI SĄJUNGA BENDROSIOS
 ĮMONĖS S2R NARIAI STEIGĖJAI
 1.
 ALSTOM TRANSPORT
 2.
 ANSALDO STS
 3.
 BOMBARDIER TRANSPORTATION
 4.
 CONSTRUCCIONES Y AUXILIAR DE FERROCARRILES
 5.
 NETWORK RAIL
 6.
 SIEMENS AKTIENGESELLSCHAFT
 7.
 THALES
 8.
 TRAFIKVERKET
 [1] 2012 m. lapkričio 21 d. Europos
 Parlamento ir Tarybos direktyva 2012/34/ES, kuria sukuriama bendra Europos
 geležinkelių erdvė (OL L 343, 2012 12 14,
 p. 32).